Gaurko teknikak, iragana ulertzeko giltza - Elhuyar Aldizkaria\nHasiera » Gai nagusiak » Gaurko teknikak, iragana ulertzeko giltza\n2012/07/01 288. zenbakia\nGai nagusia: Labar-artea, teknika berrien argitara\nBegirada berria ikuspegi zaharrari\nGaurko teknikak, iragana ulertzeko giltza\nLabar-artea datuen argitara\nLabar-artearen ikerketan eta interpretazioan sekulako eragina izan dute azken urteotako aurrerapen tekniko eta metodologikoek. Hain zuzen ere, zenbat eta datu gehiago jaso eta zenbat eta zehatzagoak izan, orduan eta errazagoa da zuzen erantzutea sortzen diren galderei; besteak beste, honi: zer funtzio zuten irudi haiek?\nArgiztapena funtsezkoa da haitzuloaren hormak eta sabaiak miatzeko. Arg. © GIM Geomatics\nLabar-artearen ikerketa datu-bilketarekin hasten da. Diego Garate eta Joseba Riosek azaldu dutenez, egiten duten lehen gauza haitzuloaren hormak eta sabaia miatzea da, era sistematikoan. "Horretan, argiztapenak garrantzi handia du, eta gaur egungo linterna batzuekin, haitzulo barruan eguzkia izatea bezala da", esan du Riosek.\nHorrekin batera, baina, esperientzia eta sena ezinbesteko osagaiak direla gogorarazi du Garatek: "Askondokoa adibide ona da. Askondo Mañarian dago, Bizkaian, eta ingurukoek betitik ezagutu izan dute. Baina inork ez zion arreta jarri sarreran dauden margo gorriei, gu joan ginen arte".\nHain zuzen, 2011n aurkitu zituzten margoak Joseba Riosek, Diego Garatek eta Ander Ugartek: hamar zaldi, esku bat, animalia baten bizkarraldea, puntu bat, marra batzuk, eta baita grabatutako zaldi bat eta horman sartutako hezur bat ere. "Baina guk ere ez genien erreparatuko, ikusi ez bagenu margoen gainean kaltzita-geruza lodi bat zegoela. Horri esker ohartu ginen azpian zegoenak antzinakoa izan behar zuela", aitortu dute. Hala, oraindik aztertzen ari diren arren, badakite duela 28.000-20.000 urtekoak direla. Hezurra, esaterako, dagoeneko datatu dute, eta ikusi dute 23.800 urte dituela gutxi gorabehera.\nAurkitutako guztia fitxa normalizatuetan biltzen dute, bai datu kuantitatiboak bai kualitatiboak, eta ez dira mugatzen adierazpen grafikoetara; aitzitik, oso garrantzitsua da ingurua ere ondo jasotzea, konposizioari eta topografiari buruzko informazioa ere erregistratzea.\nTopografia eta 3D lanak egiten Isturitzen (Behe Nafarroan). Arg. © Diego Garate\nHori osatzeko, argazkien eta marrazkien bidez egindako dokumentazio grafikoa egiten dute. Alde horretatik, argazkilaritzan izandako aurrerapenak funtsezkoak izan dira kalitateko irudiak jasotzeko, hala nola makroaren erabilera xehetasunak harrapatzeko.\nXehetasunen argazkiak ez ezik, irudi osoarenak, taldearenak eta inguruarenak ere ateratzen dituzte. "Hala ere, ezin da ahaztu haitzulo barruan gaudela, leku deserosoan, behar bada etzanda eta hormara ia itsatsita, argazkia ateratzeko ia tarterik gabe...", ohartarazi du Riosek. Alegia, ekipo on bat izateaz gainera, teknika ere menperatu behar dute arkeologoek.\nHorrez gain, orain argi ultramorea eta infragorria ere erabiltzen dute argazkiak ateratzeko. Horrela, bestelako informazioa lortzen dute kasu batzuetan; adibidez, Askondon oso lausotuta ageri den zaldietako bat askoz ere hobeto ikusten da argazki multiespektralean.\nOrdenagailuz eta eskuz\nNolanahi ere, Riosek eta Garatek argazkiei adinako garrantzia edo are handiagoa ematen diete marrazkiei. Izan ere, Garatek azaldu duenez, "argia nola jartzen duzun, argazkietan itzalak eta agertzen dira, eta erliebea galtzen da. Marrazkietan, berriz, dena jaso dezakegu".\nPeña Candamo (Asturias) haitzuloko zeinuak erdi galduta dauden arren, argazkien tratamendu informatikoari esker ondo ikus daitezke. Arg. © Soledad Corchón eta Diego Garate\nEsate baterako, arkeologoentzat oso garrantzitsua da irudien ordena jasotzea, leku berean zenbait garaitako margoak bata bestearen gainean egoten baitira askotan. "Guk garai bakoitzaren kalkoak egiten ditugu, eta joaten gara kronologikoki ordenatzen. Azkenean, infografiak sortzea da".\nJasotako irudiak tratatu egiten dituzte. Batzuek dena modu digitalean egiten dute, baina Garatek eta Riosek nahiago dute teknika mistoa erabili. Hala, ordenagailuan tratatutako irudiekin kobazulora itzultzen dira, eta haien gainean marrazten dute, irudia osatzeko. Gero, eskaneatu egiten dute, berriro tratatu, kobazulora joan beste behin ere... Riosen arabera, "irudi bakar bat egiteko, agian 5 edo 10 aldiz itzuli behar dugu kobazulora".\nHaien ustez, gehienetan, argazkien bidez bakarrik eta laborategitik atera gabe, "ezinezkoa da kalko onak egitea". Gainera, hormaren erliebea eta itxura ere jaso behar dira, "eta, horretarako, geruza pila bat egin behar duzu", esplikatu du Riosek.\nKasu guztietan, hormako irudiak ez dituzte ukitu ere egiten. "Lehen, kalkoak egiteko, batzuek kalko-papera irudiaren gainean jartzen zuten, eta haren gainean margotzen zuten. Noski, horrekin arrisku handia dago irudiak hondatzeko. Eta are gauza kaltegarriagoak ere egin dira; adibidez, silikonazko moldeak egin izan dira, eta, nahi gabe, hormaren zatiak eraman dituzte hori egitean". Orain, ordea, irudia bere horretan uztea lehenesten dute arkeologoek.\nBestalde, gaur egun laser-eskanerra erabiltzeko aukera dute. Horrekin, haitzuloaren 3Dko irudi erabat zehatzak jasotzen dituzte. "Duela gutxira arte ez genuen horrelakorik, eta ikaragarrizko aurrerapena da. Azken urteotan asko merkatu da, gainera", aipatu du Garatek. "Haitzuloaren 3Dko irudiek margoei buruzko bestelako informazioa ematen dute: nondik ematen zuen argiak, zer itxura duen inguru guztiak, zer leku aukeratu zuten margoak egiteko...".\nArenaza kobazuloan (Galdames) ehortze mikroskopio elektronikoa erabili dute, pigmentuaren egitura kimikoa eta morfologikoa aztertzeko, eta hala, margoaren errezeta ezagutzeko. Arg. © Erik Laval\nHaitzuloan eta ordenagailuaren aurrean ez ezik, laborategian ere aritzen dira arkeologoak. Han analizatzen dituzte hormatik jasotako laginak. "Horrela, informazio pila bat lortzen dugu. Adibidez, margoa ikatzez egindakoa bada, hormatik ikatz-lagin ñimiño bat hartu, eta mikroskopioa erabilita jakin dezakegu baita zer zuhaitzena den ikatz-zati hori ere. Eta karbono-14aren froga ere egin daiteke. Hori baino lehen, dena den, pigmentua identifikatu behar da, ez-organikoekin (manganesoa, burdina... ) ezin baita karbono-14a erabili", ohartarazi du Garatek.\nHain zuzen ere, datazioa zuzena edo zeharkakoa izan daiteke. Riosek azaldu du zein den aldea: "Datazio zuzenean, margoaren lagin bat hartzen da, eta noizkoa den zehazten da. Zeharkakoan, margoen azpitik edo gainetik duten materiala datatzen dugu, eta horrekin badakigu hura baino zaharragoa edo gazteagoa dela. Ez da zehatza, baina, batzuetan, ez dago margoen adina kalkulatzeko beste modurik". Dena dela, aitortu dute datazio zuzenek ere, hala nola karbono-14ak, ematen dituela arazoak, laginak kutsatuta egon baitaitezke, adibidez.\nPigmentu mineralekin, beste analisi batzuk egiten dituzte. Esaterako, margoen jatorria eta zer nahasketa erabili zuten aztertzen dute, inguruko hormetako eta haitzuloetako margoen pigmentuekin alderatzen dituzte... Helburua ahalik eta informazio gehien ateratzea da, betiere margoak suntsitu gabe.\nSinhikole (Zuberoa) kobazuloko irudiaren kalkoa, pausoz pauso. Arg. © Diego Garate eta Raphaëlle Bourrillon\nInformazio guztia bildu ondoren, hurrengo pausoa datuak antolatzea eta prozesatzea da. Besteak beste, margoen tipologia aztertzen dute (silueta, xehetasunak, proportzioa, animazioa, perspektiba...).\nGarate eta Rios arkeologoek argitu dutenez, azterketa horrek ez du zerikusirik Leroi-Gourhanen sistema kronologikoarekin. "Tipologia aztertzean, gure asmoa da ikustea zer antzekotasun edo berezitasun duten margoen ezaugarri jakin batzuek, leku batekoek bestekoekin alderatuta, ea hortik ondoriorik atera dezakegun. Horretarako, estatistikaz baliatzen gara, alferrikakoa baita esatea gehienek horrelako edo halako itxura dute. Gehienek ez da datu objektibo bat; % 70, bai", esplikatu du Riosek.\nIrudien kokapena eta banaketa espaziala aztertzeko ere, lagungarria zaie estatistika. Garatek eman du azalpena: "Begiratzen dugu non dagoen irudi bakoitza, eta baita zer leku hartzen duten batzuek besteekiko. Izan ere, askotan egiten zituzten irudi batzuk besteen gainean. Horrek ematen du aditzera agian garrantzitsuena ez dela margoa bera, baizik eta lekua, margotzeko aukeratu duten horma-zati hori. Bestalde, zentzuzkoa dirudi pentsatzea ez zutela funtzio edo esanahi berbera izango leku publikoan dauden irudiak, adibidez, kobazuloaren sarreran egindakoak, eta leizearen sakonean, leku ezkutu eta gordean daudenak".\nEstatistika alde batera utzita, mikroskopio bidezko azterketa oso baliagarria zaie irudia egiteko prozesu osoa ezagutzeko: zer pigmentu eta teknika erabili zuten (marra jarraitua, punteaketa, putz egitea...), zer tresnarekin egin zuten (pintzelak, eskuak, hatzak, hezur erreak...), marra non hasi eta bukatzen den... "Nabarmentzekoa da zenbaterainoko aniztasuna dagoen; denetik egiten zuten", dio Riosek.\nLabar-artean teknika desberdin asko erabiltzen zituzten. Horren adierazle dira marrazkiak. Arg. © Diego Garate\nEta bestelako metodo batzuk ere erabiltzen dituzte; tartean, etnografia eta esperimentazioa. Hain zuzen, Riosen ustez, esperimentazioak asko lagundu dezake kasu batzuetan. "Ez da nahikoa esatea hori horrela egin zuten; zuk zeuk eginda emaitza bera lortzen baduzu, ziurrago egon zaitezke".\nErantzun bakarrik ez\nHorrekin guztiarekin, arkeologoek lehen baino askoz datu gehiago dute labar-arteari buruz. Gainera, beste arlo batzuk ikertzen dituzten arkeologoei esker, haien egileei buruzko informazio osatuagoa dutela aipatu du Riosek: "Garate labar-artearen ikerketan espezializatuta dago, eta nik, berriz, Paleolitoko gizakiaren bizimoduarekin lotutako arloak ikertzen ditut: haien ingurua eta bizimodua, zer tresna erabiltzen zituzten... Bion esparruak osagarriak dira; hala, lehen baino askoz ere hobeto ulertzen ditugu labar-artea eta haren garaia".\nHori bai, ez dute erantzun bakar eta ziur bat betiko galderarentzat: zer funtzio zuten irudi haiek? Are gehiago, Riosek aurreratu du "okerra" dela denak berdin interpretatzea eta guztiek funtzio bakarra izan zutela pentsatzea, "batez ere kontuan izanda kronologikoki zer tarte handia hartzen duten, geografikoki zer eremu zabalean azaldu diren, eta nolako ezaugarri desberdinak dituzten."\n"Gainera, gaur egun arte iraun dutenak eta topatu ditugunak bakarrik ezagutzen ditugu, eta gainerako guztia ezezaguna zaigu. Testuinguruaz ere oso gutxi dakigu; beraz, ez du zentzurik interpretazio bat eta bakarra bilatzea", erantsi du Garatek.\nAzken urteetan, aire zabalean ere labar-artearen adibide asko aurkitu dituzte, batez ere Iberiar Penintsulan. Arg. n, Mazouco eskualdean (Bragança, Portugal) aurkitutako zaldi bat. Arg.: © Olivia Rivero\nAlabaina, urte luzez interpretazio bakarra ematen saiatu dira adituak. XIX. mendean, adibidez, "artea artearengatik" teoria zen onartuena, gogoa ematen zielako marrazten zutela, alegia. Garatek dioenez, ordea, ez da sinesgarria: "Hori horrela izan balitz, edozer gauza marraztuko lukete, eta gaiak ez lirateke behin eta berriz errepikatuko".\nDenboran zehar eman diren beste azalpen batzuk dira totemismoa (animalia bat taldearen arbasotzat hartzea eta gurtzea), ehizarako edo ugalketarako magia sinpatikoa, eta sexu-dikotomiarena (animalia batzuek emea irudikatzen dute eta beste batzuek arra). Hirurak ere baztertuak izan dira, kontraesan ugari azaldu direlako haiek ontzat emateko.\nAzken interpretazioa xamanismoa da. Horren alde egiten du Jean Clottes arkeologo ospetsuak, UNESCOren adituak. Haren iritziz, irudi haiek xamanek egindakoak dira, errealitatearen eta espirituen munduaren arteko bitartekariek. Alabaina, Garatek eta Riosek ez dute garbi azalpena hori denik: "Gaur egun ere badira xamanak, eta, espirituekin harremana izateko, substantzia jakin batzuk hartzen dituzte. Kontua da haien eraginpean daudenean egiten dituzten irudiak eta zeinuak ez direla batere errealak, eta Paleolitoko artearen adibide gehienak oso errealak dira".\nAzken finean, interpretazioak askotarikoak izan daitezkeela uste dute Riosek eta Garatek. Horren adierazle, adibide hau jarri du Riosek: "Ingurura begiratuz gero, animalia-irudi pila bat ikus ditzakegu: hartz bat elastiko batean, zezen bat botila batean, ardi bat auto batean itsatsita edo txerritxo bat koilara batean. Eta ez gara saiatzen denei azalpen berbera ematen".\nKantaurikoko labar-artea Europako zaharrena dela frogatu dute uranio/torio desintegrazioaren teknikarekin\nDuela gutxi, ekainean, datazio-teknika aurreratu batekin egindako ikerketa esanguratsu bat argitaratu dute Science aldizkarian. Ikerketan, Asturiaseko eta Kantabriako 11 haitzulotako labar-artearen irudiak datatu dituzte uranio/torio desintegrazio metodoaren bidez, tartean, Altamirakoak. Marcos García Díez EHUko Geografia, Historiaurrea eta Arkeologia saileko irakasleak parte hartu du ikerketan, eta, haren esanean, metodo hori erabilita inoiz egin den ikerketa osatuena eta zehatzena izan da orain argitaratutakoa.\nGarcía Díez ikertzaileak azaldu duenez, datazioak egiteko teknika ohikoenetako bat karbono- 14 an oinarritutakoa bada ere, antzinako labar-artea datatzeko ez da baliagarria, sarritan margo gorria edo grabatua erabiltzen baitzuten; hau da, ez zuten materia organikoa baliatzen irudiak egiteko. Beste batzuetan, berriz, arazoa kutsadura dela zehaztu du García Díezek. "Horregatik egin dugu uranio/torio desintegrazioaren metodoaren alde. Metodo hori asko erabiltzen da geokronologian, eta, labar-artearen kasuan, irudien azpian eta gainean dagoen kaltzitaren adina jakiteko erabili daiteke. Horrek irudien gehienezko eta gutxieneko adina ezagutzeko aukera ematen du. Hala ere, orain arte ez da asko erabili horretarako, muga edo zailtasun batzuk zituelako", aitortu du García Díezek.\n2012ko ekainaren15eko Scienceren azala. Arg. n Altamirako irudiak ikusten dira. Haietako batek 35.600 urte ditu gutxienez. Arg.: © Pedro Saura/Science\nHorrenbestez, aurrena teknika hobetu behar izan dute "gehienezko zehaztasuna lortzeko, gutxieneko lagin-kantitate bat erabilita". Eta emaitza ona lortu dutela baieztatu du: "Frogatu dugu datatutako labar-arte zaharrena uste zena baino 10.000 urte zaharragoa dela. Hain zuzen, orain arte esaten zen zaharrenak duela 30.000 urte ingurukoak zirela, baina guk erakutsi dugu batzuek 40.000 urte dituztela gutxienez". Zehazki, 40.800 urte baino gehiago dituzte El Castillo izeneko haitzuloan dauden disko gorriek; hau da, Europako labar-artearen adibide zaharrenak dira.\nIkertzaileen esanean, Kantaurikoko inguru hartan Homo sapiens aren arrastorik zaharrenak duela 41.500 mila urtekoak dira, eta haiek baino lehen neandertalak ziren hango biztanleak. Horrenbestez, irudiak noizkoak diren jakinda, ikertzaileek ondorioztatu dute Homo sapiens ak hasieratik zuela teknika horiek erabiltzeko gaitasuna, baina ez dute baztertu beste aukera bat ere: neandertalak izatea irudi haien egileak.


« Ezhoiko ipuinak | Ordaina »\nIluntzen ari du eta aurki gaua herri osoaz jabetuko da. Iluntasuna kalean osoro hedatzen denean, itzuli bat egitera joango naiz, baina lehenik historia bat kontatuko dizut, irakurle; egia den ala ez zerorrek asmatu beharko duzun historia.\nEgazi zen herriaren izena eta bertan Telleria medikua bizi izan zen 1947. urtea arte. Kale Zaharrean zegoen kokatuta Mediku Zaharraren (halaxe esaten zioten) etxea eta gauza bitxia gertatu zen beronekin: hil baino lehenago, etxea giltzaz ixteko agindua eman zuen eta ez zuen inortxok ireki beharko, Egazin beraren pareko beste sendagile bat sortu arte.\nEtxeko giltza atso konkordun batek gorde zuen, Telleria medikuak halaxe nahi izan zuelako.\nSendagilea hil eta urte bete geroago arte ez zitzaion inor azaldu atso konkordunari giltza eske, baina behin lehenengo pertsona asmo horretan azalduz gero, a-a hilero agertu zen baten bat bere etxean. Banan-banan bidali zituen antzarak ferratzera, tentazio handiei beti uko eginez, diru kopuru ederrak eskaintzen baitzizkioten. Oso ongi aukeratu zuen Mediku Zaharrak giltza konkordunaren eskuetan uztean, alafedea! Berdin zitzaion beroni giltzaren eskean zihoazkionak Euskal Herriko edozein tokitatik Egazira etorriak izatea; baita atzerritik etortzea ere.\n1947, 57, 67, 77... Urteak aurrera zihoazen beren betiko axolagabekeriaz eta herri osoan oso ezaguna zen zurrumurrua egia zela zirudien; konkorduna ez zen gehiago zahartzen: zaharra zen medikua hil zenean eta gehiago zahartu gabe jarraitzen zuen.\nEta Mediku Zaharraren etxea, beti bezala, itxita. Lapurretak ere egin nahi izan zituzten, baina, agi danez, lapurrek ez zuten gauza interesgarririk aurkitu. Gainera oso lapur bereziak ziren, ez baitzituzten zilarrezko apaingarriak harrapatzen; paper artean arakatu, besterik ez omen zuten egiten. Hala esaten zuen behintzat konkordunak, galde egiten ziotenean.\nEta 1995. urtea iritsi zen. Abuztuaren erdi aldeko goiz eguzkitsua. Konkorduna Txanboliñenean izeneko bere etxetik atera zen oso pausu lasaiaz. Egazi la hutsik zegoen, opor garai guztetan bezala.\nErrekatxo auzorantz igotzen has zen atsoa ttipi-ttapa. Poz arraroa nabari zuen, inorekin ez topatzean agurrik egin beharrik ez zuelako. Errota Berri aldera iritsi zenean, egundoko zalantzak izan zituen, ez baitzuen hango ezer ezagutzen. Etxekoandre bat atera zen bertako pisuetako batetik eta nabarmen harritu zen konkorduna han ikusteaz. Beronek ingurura zalantzaz beterik begiratzen zuenez gero, ea noren bila zebilen galdetzen ausartu zitzaion etxekoandrea.\n—Mikel Gauxen jaunaren billa nabillen —erantzun zion Egaziko euskaraz—. Ba al dakin nun bizi dan?\n—Hementxe bertan —etxekoandreak eskubialdean zeukaten atea seinalatuz—. Nahi baduzu, lagunduko zaitut.\n—Asko eskertuko niñake. Ez datunat etxetzar hauek ezagutzen.\nZortea izan zuen konkordunak: Gauxen jauna etxean zegoen. Gaztea zen berau, bizarduna. Uztailean bukatu berria zuen medikuntza karrera. Hori hala bazen ere, esperientziaduna eta trebea zen bere lanean, kontura ez datorren bizi izandako egoerak hala eskatu ziolako. Gauxenek sartzera gonbidatu zuen eta egongelan, atsoak mediku gaztearen jakinmina asetzeari ekin zion:\n—Hik ez huan Telleria jauna ezagutu. Nola ezagutuko huan ba... —Begietara egin zion so Gauxeni—. Zenbat urte dauzkak?\n—Hogeita bost... —hasperen sentikorra benetan konkordunarena—. Nun geratu ote xatuan nereak... Iual daok. Hauxe esan nahi nian: Nahiz eta hik ez jakin, ongi dakiat Mediku Zaharra bezain ona izango haizena hire lanean. Horrexegatik aukeratu haut Mediku Zaharraren lan sekretua egin dezaan.\nGauxen mediku gaztea gero eta harrituago zegoen konkordunaren aurrean eserita. Baina, sendagilea izanik, izugarri interesatu zitzaion gaia.\n—Zer da zehazki niregandik nahi duzuna, andrea?\n—Nahi dedana ez, Gauxen jauna: nahi DEGUNA! Mediku Zaharrak eta biok nahi diagu-eta. Ha, ha, ha! Hator, etorri hadi nerekin haren etxe itxira.\nBesterik esan gabe zutitu zen konkorduna eta Gauxenek gogo handiz jarraitu zion. Oso gustura egingo zion bisita Telleria medikuaren eme irrikatuari. Kotxez Braman zuen atsoa haraino eta beronek giltza atera ondoren, etxean barneratu ziren.\nHotz zegoen etxe barruan. Etengailuari eragin eta argi ahula piztu ten. Bigarren pisura igo tiren Gauxenek ingurua begiradaz arakatzen zuela. Atso zaharra ohartu egin zen eta honela esan zion irribarrez:\n—Lasai, lasai. Laister izango dek dan-dana gustura ikusteko aukera.\nGiltza txiki batez atsoak bi hegaletako ate handia zabaldu eta esan zuena atearen txirrio zorrotzarekin nahasi zen:\n—Hauxe dek Medikuaren langela. Berak utzi bezala xaok. Gela hontan lapurtu nahi izan diek, baña eziñezkoa izan zatek.\nGauxen elizan bezala sartu zen langelan. Konkorduna aurreratu zitzaion eta leihoak ireki zizkion; ezin zuen irria ezkutatu Gauxenen sentimenduaren aurrean.\n—Hirea dek dana. Ni bañoak. Eguerdi aldean jateko zerbait ekarriko diat.\n—Hago trankil. Iñork ez hau molestatuko. Begira zak dana patxaraz.\nAtsoak alde egin zuenean, mediku gazteak kaleko atea giltzaz ixten zuela entzun ahal izan zuen. Ez zion garrantzi handiegirik eman, batez ere etxea zaintzeko konkordunaren arreta kontutan izanik, eta apaletako liburuetako hautsetan murgildu zen. Liburu mordoa zegoen han Gauxen bezalako sendagile baten gozamenerako. Eskuizkribuak, koadernoak, oharrak, errezetak...\nOharkabean, konkorduna azaldu zitzaion bazkariarekin eta hark utzi bezala laga zuen Gauxenek. Baina, iluntzen ari zuenean, ordura arte ikusi ez zuen armairutxo bat topatu zuen. Armairutxoa arasa handi baten gainean zegoen eta horregatik ez zuen ikusi. Irekitzen saiatzean ezin izan zuen eta atsoaz oroitu zen: hark izango zuen giltza. Kaleko atera aguro jaitsi eta itxita zegoen, noski. Ezin etxetik ateza. Konkorduna itzuli arte itxaron beharko zuen.\nAtzera langelara igo eta liburuetan murgildu zen berriro ere atsoa azaldu arte. Afaria zekarren agertzean. Sartu bezain azkar galdetu zion armairutxoaz, honako erantzuna jaso zuela:\n—Harrituta geratu nauk eguerdian horretaz galdetu ez diaalako, baña banekian oraingoan galdetu egingo hiala.\nAmantaleko poltsikotik giltza fin bat ateza zuen atsoak eta segituan zeuden zabalik armairutxoaren bi atetxoak. Harriduraren harridura jabetu zen Gauxenez, begiak zabalzabalik. Begi kliskadarik egin gabe hartu zuen armairutxo barruko flasko handia. Han, flaskoaren barruan, formoletan, bosten bat hilabeteko haurtxoa zegoen, baina ez bost hilabete jaioz geroztik zenbatuta, sortuz geroztik baizik. Umekia zen, beraz. Mahai gainean utzi zuen flaskoa bere edukinarekin eta harriduraz nagusitzen hastean, atsoari begiratu zion. Beronek armairutxoa seinalatu zuen:\nMediku gaztearen begirada nahasia atsoaren gainetik armairutxora igaro zen. Liburu urdin mehe bat ikusi zuen. Zabaldu eta berehala eskuizkribua zela konturatu zen. Konkordunak alde egindako une berean lotu zitzaion irakurtzeari. Baina orrialde batzuk falta ziren eta zenbait orrialdetan testua tintaz zikindurik zegoen. Zegoena irakurrita jakin zuen haur hura naturan sekula sortutako gauzarik indartsuena zela; «bizitza berria» ekarriko zuen gizakia, bere ama haurdun zegoenean hil zela eta horregatik sartu behar izan zutela formoletan. Ezin zuela Telleria medikuak haur bizi hura ama berri baten sabelean ezarri eta txertatu, medikuntza ez zelako horrenbesteraino iristen.\nHau da, formoletan zegoen haurra, «bizitza berria» ekarriko zuen Jesukristo II.a zen. Mediku Zaharrak behin eta berriro errepikatzen zuen garrantzi handiko gauza:\n«Umeak, jaiotzean, begi eta ile zuriak ez badauzka, erahil egin beharko da. Albinoa izan behar du derrigor». Telleria medikuak «bizitza berria» nolakoa izango zen ere azaltzen zuen liburuan, baina azalpena has bezain azkar, azken orriak ez ezik, gainontzekoa faltan zegoen.\nGauxenek ezin zuen gertatzen ari zena sinetsi. Baina hantxe zekusan haurtxo jaiogabea. Bere eskuetan zegoen «Jesukristo II.a» mundura ekartzea ala ez. Ia gau osoa eman zuen langelan zer egin pentsatzen eta atzenean formoletako haurtxoa sabel berri batean txertatzea erabaki zuen. Berehala gainera! Itxaropen auzoko ospitale berrian egingo zuen ebakuntza. Ideia hau Gauxenen burutik pasatzen zenean, itzalak sortzen zitzaizkion begi inguruetan zinez. Baina zein sabeletan sartuko ote zuen? Bai! Lau bat hilabete izango ziren bere auzoko hogei urteko neska hura haurdun geratu zenetik. Ez zuen ezkondu nahi izan eta amarekin bizi zen.\nEguzkia ateratzeko zegoenez, Gauxenek neska berehala bahitzea erabaki zuen. Kalerako ateraino jaitsi eta zabalik topatzean, atsoaren maltzurkeria zela-eta irri egin eta segituan atera zen Mediku Zaharraren etxetik, besapean flaskoa eta edukina zeramatzala.\nTxanboliñenea izeneko etxearen paretik igarotzean, argi bat eta beronen aurrean konkorduna ikusi zituen. «Ongi ibilli» esan zion atsoak. Gauxenek apal barre egin eta abiadura handian gidatu zuen autoa ospitalerantz, istripurik ez izateko arretaz. Ospitaleko bere laborategian utzi zuen haurtxoa eta jarraian hogei urteko neskaren etxerantz abiatu zen. Badaezpada ere, aurpegia zapi batez estali eta ate guztietarako ospitaleko giltzaz ireki zuen neskaren etxeko atea. Egoerarako prestaturiko kloroformoaz mukizapia busti eta ohean lo zetzan neskaren ahoa gainean jarri zuen. Neska ez zen ezertaz ohartu eta, besoetan hartzean, damutu egin zen Gauxen izandako presa txepelarengatik. Autoa ospitale ondoan uztea ere! Baina halaxe jarraitu behar izan zuen, eta egunargiaren lehen xirrintarekin batera iritsi zen ospitalera.\nAtsedenik hartu gabe ipini zuen neska ebakuntza-mahaian eta ebaketarako beharrezko guztiaren bila has zen.\nSabela ireki zion eta bertatik lau hilabete pasatxoko haurtxo errugabea atera zuen, beronen ordez urtetan formoletan egondako haurra jartzeko. Egun osoan iraun zuen ebakuntzak eta bukatu ondoren, neska iratzarri zenean, hipnotizatu egin zuen ezer jakin ez zezan. Hipnotizaturik edukiko zuen haurdunaldiak iraun bitartean.\nBost hilabete luze izan ziren haiek Gauxenentzat. Urduri zegoen, baina lasai bestalde, ez baitzuten erlazionatu neskaren desagertzearekin. Azkenean haurtxoa jaio egin zen. Ama, berriz, hil erditze zailaren eraginez, eta Gauxenek ospitaleko sotoko labe handian erre zuen. Inor ez zen ezertaz konturatu. Gainera oso pozik zegoen, haur jaio berria albinoa baitzen.\nMediku gazteak ospa egin zuen Egazitik Ameriketara Iker izena jarritako haur zuriarekin. Ikerrek hamar urte hete zituenean itzuli zen herrira, ezkonduta. Herriko jendeak ez zuen inoiz ezer susmatu, eta Gauxen normaltasun osoz bizi izan zen «bere» seme berezi eta emazte amerikarrarekin.\nBaina hogei urte bete zituenean, Iker desira arraroa sentitzen has zen; gauero atera eta oso berandu itzultzen zen etxera. Egunez beti zegoen etxean estudiatzen edo telebista ikusten, edo ordenagailuaz jolasten bestela.\nJende asko has zen herrian hiltzen eta Gauxen oso nahasirik zebilen: semea, Mediku Zaharrak idatzi bezala, «Jesukristo II.a» baldin bazen, zergatik ez ote zen gauza bereziak egiten hasten? Egin, mezatara joan ere ez zuen egiten.\nHogei urte t'erdi bete zituenean, Iker baserri batera joan zen bakarrik bizi izatera. Harrezkero ez zuten egunez gehiago ikusi eta gero eta jende gehiago has zen bera bezalaxe portatzen. Egaziko jendearen erdia gauez eta beste erdia egunez ibiltzen hasi ziren. Baita Gauxen bera ere.


Uztailak 10 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Uztailak 10 Zodiac Minbizia da - Horoskopoa osoko nortasuna\nUztailak 10 Zodiac Minbizia da - Horoskopoa osoko nortasuna\nUztailaren 10eko zodiako zeinua Minbizia da.\nSinbolo astrologikoa: karramarroa. Hau da Minbiziaren zodiakoaren sinboloa ekainaren 21etik uztailaren 22ra jaiotakoentzat, emozioa, aldartea, sormena eta intuizioa aipatzen ditu.\nThe Minbiziaren konstelazioa 506 gradu koadroko azaleran dago Gemini mendebaldean eta Leo ekialdean. Bere latitude ikusgarriak + 90 ° -60 ° bitartekoak dira eta izar distiratsuena Cancri da.\nEspainiarrek Minbizia deitzen diote bitartean greziarrek Karkinos izena erabiltzen dute uztailaren 10eko zodiako zeinurako baina karramarroaren benetako jatorria latineko Minbizian dago.\nKontrako zeinua: Capricorn. Hori garrantzitsua da astrologian, Minbiziaren eta Kaprikornioaren eguzki ikurren arteko lankidetzak onuragarriak direla eta sentiberatasuna eta zintzotasuna nabarmentzen dituztela erakusten duelako.\nModalitatea: kardinala. Modalitate honek uztailaren 10ean jaiotakoen izaera aitzindaria eta praktikotasuna eta bizitzako esperientzia gehienetan duten esposizioa adierazten du.\nzer seinale da otsailaren 1a\nAginte organoa: Ilargia . Zeruko gorputz honek progresioan eta bibrazioan eragiten duela esaten da. Nabarmentzeko ikuspegitik ere garrantzitsua da. Ilargi beteak Ilargi berrian hasitakoaren gailurrak dira.\nElementua: Ura . Elementu honek argitzen du uztailaren 10eko zodiako zeinuaren pean jaiotakoen ikuspegi koherentea baina moldagarria. Gainera, gizabanako horiengan eragina duela esaten da, inguruko aukerak aitortzeko eta modu naturalean bilatzeko, uraren emariak bezala.\nZorioneko eguna: Astelehena . Minbiziaren pean jaiotakoen egun aipagarri hau Ilargiak zuzentzen du, beraz, eragina eta hazkunde espirituala sinbolizatzen ditu.\nZorioneko zenbakiak: 3, 5, 12, 19, 23.\nInformazio gehiago uztailaren 10eko Zodiac-en behean ▼\nUrtarrilak 18 Urtebetetzeak\nLibra eta Virgo bateragarritasuna sexualki\nPiscis eta Aquarius adiskidetasun bateragarritasuna\nminbizia emakumea leo gizon harremana\nsaturno 8. etxean


Hasiera | Pasaia Itsas Festibala 2022\n2022an benekotasunarekin gure konpromezua indartu nahi dugu; ondare-balioa duten itsasontziei protagonismoa ematen jarraitu nahi dugu. Ontzien kalitatea eta itsas kulturen aniztasuna dira Pasaiako Itsas Festibalaren izaeraren oinarriak dira.\nBa dira hogei urte baino gehiago Oarsoaldea Garapen Agentzia eta Albaola elkartea proiektu amankomun baten inguruan elkartu zirela; ontzi tradizionalen eraikuntza eta nabigazioaren bitartez Pasaian historia eta itsas ondarearen garrantzia azpimarratzea zen helburua.\nBADITUGU JADA ZOZKETAREN IRABAZLEAK! ... Txulotxo jatetxean bazkari bat, Albaola Itsas Kultur Faktoria bisitatzeko bi sarrera eta Pasaia Itsas Festibaleko produktu-sorta bat irabazi dute! ZORIONAK Iñaki Rodriguez eta Jon Segurado 😁 Eskerrik asko guztioi parte [...]


Zabalik da Arabako Maketa Lehiaketan parte hartzeko epea — Gaztezulo\nZabalik da Arabako Maketa Lehiaketan parte hartzeko epea\nZabalik da Arabako Maketa Lehiaketan parte hartzeko epea https://www.gaztezulo.eus/albisteak/zabalik-da-arabako-maketa-lehiaketan-parte-hartzeko-epea https://www.gaztezulo.eus/albisteak/zabalik-da-arabako-maketa-lehiaketan-parte-hartzeko-epea/@@download/image/20125171797maketa_lehiaketa.jpg\nArabako Foru Aldundiaren Euskara, Kultura eta Kirola sailak Musika Maketen VI. lehiaketa martxan jarri du. Araban erroldatuta dauden bakarlari eta taldeek parte hartzeko aukera izango dute irailaren 14a bitarte.\nLehiaketak ez du estilo eta adin mugarik, oraindik merkatuan publikatutako lanik gabeko Arabako talde zein bakarlariek aukera dute seigarrenez Arabako Foru Aldundiak abian jarri duen Maketa Lehiaketan aurkezteko. Maketen iraupena 20-30 minutukoa izan beharko du, gutxienez, eta dokumentazioa duen gutun azalarekin batera, eskura aurkeztu beharko da edo posta ziurtatuz Gasteizen, Arabako Foru Aldundiko Euskara, Kultura eta Kirol Sailean.\nAurkeztutako maketa guztien artean originaltasuna baloratuko du epaimahaiak bai musikan eta baita hitzetan ere. Lehen sailkapenean zortzi maketarik hoberenak aukeratuko dituzte, eta finalerdira iritsiko diren horien artean kontzertu bat egingo da. Talde bakoitzak 150 jasoko dute ordainsari gisa.\nAzkenik, zortzi horien artean bi sari izango dira, lehenengo saria 6.000 eurokoa eta bestetik, Euskarazko maketarik hoberenak ere 1.000 euroko saria jasoko du.\nAdi ba, arabatarra bazara eta zure lana aurkeztu nahi baduzu irailaren 14a bitarte duzu aukera!\nArabako VI. Musika Maketa Lehiaketa\nLanak aurkezteko epea: 2012ko irailak 14a bitarte\nIraupena: 20-30 minutu artean\nAurkezpena: Gasteizen, Arabako Foru Aldundiko Euskara, Kultura eta Kirol Sailean (Probintzi plaza 5, 3A. 01001, Gasteiz)\nLehenak 6.000 euro\nEuskarazko maketarik hoberenak 1.000 euro


[Erreportajea] Herrimina 'bizipoz' bilakatuz : Oarsoaldeko Hitza\n[Erreportajea] Herrimina 'bizipoz' bilakatuz\nErrenteria-Oreretako kultur eragileek ondoz ondoko bi urtetan indarrak batu dituzte Hau Bizipoza! iniziatibaren barruan udalerria girotzeko. Abuztu bukaerara arteko programa zabala ondu dute.\n2018ko kuadrillen eguneko irudi hau ezingo da errepikatu aurten, bigarren urtez jarraian. 2022ko jaiei begira jarri dira eragileak.\nBigarren urtez jarraian madalenak bertan behera uztea erabaki dute Errenteria-Oreretako Udalak eta Jai Batzordeak «osasun publikoaren mesedetan, elkar zaintza lehenetsiz».\nEgitaraua antolatu ohi duen batzorde hartako kide da Iker Rodriguez Cordero, eta oraindik arrotz zaio, hari ere, bizi izan dituen lau hamarkadetako uztailetako kalejirak aurtengoan ere ikusi ezingo dituela pentsatzea. «43 urte ditut eta denbora horretan 1983ko [alkateak txupinazoan Espainiako bandera balkoian jarri izanaren aurka piztutako gaitzespenagatik] madalenak bakarrik ikusi ditut eteten», azaldu du oreretarrak, «beti izan ditut bidelagun, azken bi urteotan izan ezik».\nNostalgiak kutsaturiko hitzen atzean, ordea, ilusio berezkoa adierazi du Rodriguezek 2021eko ez-jaiez hitz egiterako orduan, izan ere, Madalen Jairik egongo ez delarik ere, bada herrimina baretzeko uztail eta abuztuan lur hartuko duen iniziatiba bat: Hau Bizipoza!.\n2020ean jaiotako saiakeraren bigarren edizioa izango da aurtengoa, baina guztiz bestelakoa, iaz online egin behar izan ziren ekitaldiek aurten herriko kaleak hartuko baitituzte.\nMadalenak antolatu ohi dituzten herriko eragileen artean udako programazio bat osatzeko ahaleginaren fruitu da Hau Bizipoza!. «Pandemia garaian ikusi genuen herrian zerbait egin behar genuela, beharra zegoela». Arduraz egindako lana izan dela aitortu du jai batzordeko kideak: «Zaintza izan dugu ardatz, horretan dihardugu, baina horren barruan kultura ere bada gure bizimoduaren parte oso garrantzizko bat».\nIker Rodriguez Cordero. Errenteria-Oreretako Jai Batzordea: «Jendeak poz handiz bizi dituen egunak dira, bizitza osoan zehar izan ditugulako gurekin»\nAurtengoan, gainera, joan den urteko eskarmentuan funtsatuta ekin diote lanari, eta egoera epidemiologikoa «hobea» zela alde izanik, gainera. «Iaz dena berria zen, ez genekien jendeak nola erantzungo zuen, baina orain ohitu gara aforo mugatuekin, musukoekin eta neurriekin gozatzen kulturaz; ikusi dugu gauzak antola daitezkeela».\nErrenteriarrek formatu berria eskertuko dutelakoan dago Rodriguez, herriak, bere horretan, «giroa» baduelako: «Jendeak poz handiz bizi dituen egunak dira, bizitza osoan zehar izan ditugulako gurekin madalenak: txikitan gurasoekin, geroago lagunartean gure lehen parrandak egiten, eta azken urteetan antolatzen eta gozatzen». Sinetsita dago bizilagunek arduraz jokatuko dutela indarrean dauden neurriak bermatze aldera.\nMadalenak izan ohi diren egunetan eragile guztiek antolatutako ekitaldiak pilatzeari «zoramena» iritzita, programa zabalago bat atontzeko erabakia hartu zuten antolatzaileek. «Hala», azaldu du oreretarrak, «eragileok jarduerak antolatu genituen eta horiekin osotasun bat osatu dugu, hau bizipoza! lelopean».\nAhalegin berezia egin dute adin eta publiko orotarikoei zuzendutako egitaraua osatzeko, eta badirudi bide onetik doala saiakera, hainbat eta hainbat ekitalditarako sarrerak online eskuragarri jarri eta oso denbora laburrean agortu baitziren.\nUdako programazioa martxan da, eta ekitaldiak hasiak jadanik. Abuztuaren 28an izango da Errenteria-Oreretako kultur udari bukaera emango dion azken jarduera, eta bien bitartean dantza, bertsolaritza, zinema, umorea, erakusketak eta orotariko eskaintzaz gozatua hartu ahal izango dute herritarrek.\nHilaren 21etik 25era, madalenetakoak beharko luketen datetan, alegia, balkoiak apaintzera deitu dituzte errenteriarrak eta zapia soinean eramateko eskatu diete. Xanti eta Maialenek ez dute kale egingo aurtengoan ere. Egitaraua osorik kontsulta daiteke webgunean.\nGozamen nahiz aldarrikapenerako baliatu nahi dituzte Makarenak\nJaiak herritik herriarentzat antolatzeko helburuz gorpuztu zen OaingozHau mugimendua, hala azaldu du Anetz Aizkorreta oreretarrak. «Nolako jaiak nahi ditugun hausnartu, eta horren arabera ekin», hori dute gako.\nAurten Hau Bizipoza! iniziatibaren barruan egitaraua ondu dute herriko gazteek, eta jairik ospatu ezinean, Makarenak izenpean aurkeztu dituzte hilaren 29tik abuztuaren 1era arte herriak hartuko dituen emanaldiak, denak Linon (Agirre Lehendakariaren plazan).\nEzohiko egoerari egokitzeko, «ezohiko formatua» hautatu dutela azaldu du Aizkorretak. Artistei dei egin beharrean, maiatzean ikuskizun bila zebiltzala iragarri zuten, gonbidapena luzatuz egitarauaren parte izan nahi zuen orori. Hiruzpalau erantzun jaso zituzten.\nOreretarrak deialdi irekia egokitzat jo du «oreka» mantentzeko «betikoak» izan litezkeen taldeen eta jaioberri diren horien artean: «Horrela, behar edo gogo gehien duten horiei ere aukera ematen diezu, bestela, nahigabe, guk buruan ditugunei deitzen diegu soilik».\nAntolakuntzari dagokionez, «nabarmen errazago» iritzi dio kideak aurtengo prozesuari, indarrean dauden arauek ez baitute ahalbidetzen ohiko madalenetan taldeak gain hartzen dituen lan horiek guztiak aurrera eramatea. «Madalenetan jarduerak bost egunez antolatu ohi ditugu, gau eta egun, eta hainbat arlotan gainera: sukaldea, barra…». Lan hori, gainera, bi gunetan egiten dute normalean: Lino eta Parnierren.\nAurtengo txikitasunak, ordea, zuhurki pentsatutako egitaraua osatzeko aukera eskaini die, eta logika argi batekin antolatu nahi izan dituzte ez-jaietako egunak: txikitik handira. «Eguna hasiko dugu bakarrizketa, antzerki, ipuin kontaketa, eta halakoekin. Gero ideia da intentsitatea in crescendo joango da agertokian gaualderako».\nAldarrikapenerako lau egun\nMakarenen izaera zer-nolakoa irudikatu duten galdetuta, argi du taldeak zein irizpide dituzten zimendu: «Egitarauan kontuan hartu dugu emakumeen presentzia, adin tarte ezberdinei zuzentzea, euskara, aniztasuna… Horiek beti izan dira OaingozHau-en baldintzak».\nKultura ogibide duten horiei bulkada ematea ere dute xede: «Madalenik ez baita egongo, eta hau modu bat ere bada herrigintza ikusgarri bihurtzeko, hemen gaudela gogora ekartzeko, itzalean geldituko bagina arrisku handian ikusten dugulako geure burua». Aipaturiko balioek saretzen dute lantaldea, «pizten» dituela aitortu du Aizkorretak, eta nolako herria nahi duten irudikatzera daramatza.\nJaiak aldarrikapenerako unea ere badirela sinetsita daude: «Klabea da beste jai eredu bat sustatzea, eta urtean zehar ditugun borroka guztiak, jakinda jaietan dena handiesten dela. Datak baliatzea kaleetan ere gurea den hori aldarrikatzeko».\nGonbidapen zabala egin diete bizilagunei ekintzetara batzeko, eta gogorarazi dute «gune autogestionatuak» izango direnez, nork bere jan eta edalontzia eramatea gomendagarria dela.


Meghan Markle eta Harry printzeak eskerrak emanen dituzte Archie-rekin bere amona Doria Ragland-en Los Angelesen - TELES RELAY\nHOME » PERTSONAK ETA LIZENTZIA Meghan Markle eta Harry printzeak eskerrak emanen dituzte Archie-rekin batera Los Angeles-en dagoen Doria Ragland amonarekin\nArnasa hartzeko garaia da. Itzulera nahiago izan zen Prince Harry eta Meghan Markle. Eta arrazoi onagatik biak 23 irailetik 2era joan ziren joan den urrianr, Afrikako kontinentean. Hamar egunez, kateatu zuten betebehar eta agerraldi ofizialak. Gutxien esan dezakegu, Cyril Ramaphosa Hegoafrikako presidentearekin edo Nelson Mandelaren alargun Graça Machelekin izandako bileraren artean, haien errege bira bizia izan zela. Oporretan, beraz, errege bikoteak erabaki zuen hartu denbora.\nAzaroaren amaieran Harry printzea eta Meghan Markle Los Angeles-en (Kalifornia) bidaiatuko du, noski haien seme gaztea Archie, gaur egun 5 hilabete ditu. Familia txikia denak Eskerrak oporretan igaroko ditu Meghan Markle familiaren alboan, at bere ama Doria Ragland. "Dukea eta dukesa konpromiso eta konpromisoen programa osoa dute azaroaren erdialdera arte; horren ondoren, familia oso denbora egokia hartuko dute", esan zuen errege bikotearen gertuko iturri batek Sunday Times.\nSussex dukea eta dukesa putz egingo dute, sei aste osorako oporretarako. Amerikako parentesi hau aprobetxatu ondoren, Harry eta Meghan Markle printzeak Ingalaterrara itzuliko dira. Guraso gazteek oporren amaiera Norfolk-en igaroko dute eta ondo pasatuko dute Gabonetako jaiak Elizabeth erreginaren eta Harry printzearen familiako gainerako kideekin. Tradizioak agintzen duen bezala, britainiar errege tribu guztiek urte amaierako ospakizunak ospatuko dituzte Sandringham-en egoitzan; iaz gertatu zen bezala.\nArtikulu hau lehen aldiz agertu da https://www.closermag.fr/royautes/meghan-markle-et-le-prince-harry-passeront-thanksgiving-avec-archie-chez-sa-gran-1038845\nDRC: pro-Kabilak Jean-Marc Kabund-a-Kabund eraitsi nahi du - JeuneAfrique.com\nToucouleur inperioko sortzaile El Hadj Omar Saidou Tall-en sabaiak Frantziak Senegalen egin zuen - JeuneAfrique.com\nAljeria: azalpenik gabeko kaleratzea Sonatrach-en buruan - JeuneAfrique.com


ikasbil.eus: Dokuteka: Liburuaren bidaia Maite Larbururekin\nLiburuaren bidaia Maite Larbururekin\nMaite Larburu musikari hernaniarrak literaturarekin duen harremana azaltzen digu ETB 1eko "Artefaktua" saioko pasarte honetan, zer eskaintzen dion berari, zertarako darabilen…\nEntzun eta ikusi bideo honetan nola uztartzen dituen Maite Larburuk bidaia eta literatura. Izan ere, Maite Larburu musikaria eta literatura eskutik helduta doaz gozo-gozo.\nEsataria. Liburu bat irakurtzean bidaia bat egiten dugu. Era berean, liburuek ere bidaiatzen dute gure ondoan. Zein ote dauka Maite Larburuk eskuartean?\nMaite Larburu musikaria. Ba, Herbehereetako kantu tradizionalen bilduma bat: horixe ari naiz irakurtzen. Ba, saltoka-saltoka nabil kantu batetik bestera, 70. [70eko] hamarkadako liburuxka bat.\nAberastasun handia ematen duen, ba hori, lanabesa da literatura bizitzan, ez? Ez bakarrik ikasteko, baizik eta deskubritzeko, zure bizitza, ba, espezie eta saltsa goxoz hornitzeko.\nInspirazio-iturria literatura da eta baita ere lapurtzen ditudan gauzen iturria, ez? Asko gustatzen zait olerkia irakurtzea, adibidez, ba hori, irudimena edo imajinario-kutxa beltz horretan sartu eta hortik kantu bat irten litekeelako askotan.\nGogoratzen naiz asko gustatzen zitzaidala nire ilobei ipuinak kontatzea, ze(ren) hasten nintzenean “Bazen behin…” Eta pum, hori esan eta dagoeneko haurrak ez daude hor, daude ipuinean. Eta ez dute ikusten zure aurpegia, bakarrik ikusten dituzte pertsonaiak eta lekuak. Eta niretzat irakurketa, oraindik ere hori da.\nAzken urteetan gehien irakurri dut bidaietan: hegazkinetan, trenean, autobusean, aireportuetan asko eta hoteletan ere bai. Eta askotan liburuak ematen dit bidaia baten lotura, ez? Liburua bihurtzen da pixka bat nire etxea.\nEsataria. Musikariaren bizitza erabat aldatu da izurriaren eraginez. Berriz ere biolinarekin bidaiatzeko irrikan dago: kontzertuz kontzertu ibili eta irakurtzeko grina berreskuratu.\nMaite Larburu. Egia esan, izurria hasi zenetik ez dut batere irakurri. Ez dakit, kontzentrazio- arreta-kontu bat edo zer. Askozaz ere gauza gutxiago bizi izango nituzke ez banu irakurri.\nIrakurketak bizitzeko baliabidea eskaintzen du. Zure egunerokotik at bizi zaitezke, beste pertsona bat izan zaitezke, beste pertsona baten pentsamoldean sartu zintezke, beste herrialdeetan, beste unibertsoetan, lehenaldian, etorkizunean… Bidaia bat da, puntu batetik bestera joatea; eta marra zuzena puntu txikiz lotutako ilara bat baldin bada, ba, Atik Bra edo Ztik Jra edo edonolako hizkitik hizkira joatea, hitz batetik bestera, esaldi batetik bestera. Jada, dagoeneko bidaia bat da.\nLiburu hau irakurtzea gomendatzen dizut\nGure gustuko liburu eta idazleak\nIritzi-adberberbioak- agian- ausaz...


Berrekin txantiloiak eta nerabeentzako aholkuak - Nerabe Lanak\nBerrekin txantiloiak eta nerabeentzako aholkuak\nEsperientzia handirik ez duzunean curriculuma sortzea erronka izan daiteke nerabeentzat. Jarrai itzazu joera eta aholku hauek zure curriculuma ahalik eta modu onenean nabarmentzeko. Aukeratu deskargatu, pertsonalizatu eta inprimatzeko gehien gustatzen zaizun txantiloiaAdobe gidaarazoak konpontzeko.\nOinarrizko lehen curriculuma\nAurretik curriculuma egin ez baduzu, oinarrizko txantiloi honek has zaitzake. Dokumentua deskargatu ondoren editatu eremu bakoitza zure informazio pertsonala sartzeko.\nPraktiken curriculuma sendoa eta adibide objektiboak\nDoako haurtzaindegiko flyer txantiloiak eta ideiak\nNerabeen Curriculum Txantiloia\nCurriculuma gehitzeko zertxobait gehiago duten nerabeek formatuarekin eta estiloarekin jolasten has daitezke beren aktibitatea bezainbeste nortasuna erakusteko. Editatu txantiloiko eremu bakoitza pertsonalizatzeko eta aukeratu zure nortasunari ondoen egokitzen zaion kolorea. Atera ezazu aurrekontu labur batgomendio gutunagoiburuan erabiltzeko idatzi duzu.\nSormenezko nerabeen curriculuma\nBerrekin atalak aukeratzea\nNahastu eta parekatu curriculuma txantiloietako edozein kategoriatan, eskaintzen duzuna benetan nabarmentzen duen curriculuma sortzeko.\nLehen paragrafo honek bi edo hiru esalditan esaten dio enpresaburuari zergatik kontratatu behar zaituzten lan horretarako. Saiatu zure esperientzia eskatzen ari zaren lanarekin lotutako betebehar zehatzekin sartzen.\nTrebetasunak eta espezializazioa\nKategoria hau orokorra da, baina zure erantzunak ahalik eta zehatzenak izan beharko lirateke. Egin zure indargune eta trebetasun guztien zerrenda eta ondoren erabaki nahi duzun lanera ondoen egokitzen diren batzuk.\nJarduerak eta erlazionatutako esperientzia\nHonelako kategoriako deskribapen zabal batek laneko esperientzia, boluntarioen esperientzia eta bertaratu zinen kanpaldiak edo ekitaldi bereziak sar ditzake. Esperientzia profesional handirik ez baduzu, leku paregabea da zure lan-etikarekin edo lanerako gaitasunekin erlazionatutako esperientzia pertsonalak erakusteko.\nHezkuntza eta Sariak\nSari aipagarririk ez baduzu, kendu zati hori goiburutik. Ikastetxe bakarra zerrendatzeko aukera duzunez, erabili atal hau zure tituluaren ibilbidea, klase espezifikoak eta dituzun beste hezkuntza-kidetasunak nabarmentzeko.\nSorosleek edo haurtzaindegiak bezalako lan batean lan egin nahi baduzu, ziurtagiri batzuk behar dira, beraz, badituzu jadanik badituela erakusteko hanka egin dezakezu. Atal hau 'Sariak' edo 'Ohorezkoak' izenarekin alda dezakezu ziurtagiririk ez baduzu.\nKlubak eta Zaletasunak\nKlubak eta zaletasunak zure curriculumean sartzeak enpresariei nor zaren jakiteko ideia hobea ematen laguntzen du. Beste esperientzia asko ez baduzu, atal honek zure gaitasun multzoak eta interesak partekatzeko aukera ematen dizu.\nCurriculum kronologikoek helduentzako balio dute, baina nerabeek hobeto funtzionatzen dute sormen edo hibridoekin.berrekiteko formatuak.\nZure curriculumaren goiko zatiak arreta gehien erakarriko du jendeak denbora gehien ematen duelako. Ziurtatu zure informazio sinesgarriena goian duzula.\nHarremanetarako informazioa orrialdearen goialdean ere egon behar da, baina hurrengo atala zure esperientzia pertsonalaren araberakoa da.\nLaburpena adierazpen objektiboak ordezkatzeko modako modu berria da, beraz, bilatu hurrengoa sartzeko modua.\nBeste bat izan baduzulanpostuak, hasi lan esperientziaren atalarekin laburpenaren ondoren.\nBestela, gidatu trebetasunekin edo dagokion lanarekin.\nErabili letra tipo bakarra\nArial eta Times New Roman dira estandarrak, baina jendearen artean nabarmendu nahi duzu. Aukeratu antzeko zerbait, irakurtzeko erraza izan dadin baina kurtsiboak edo letra tipo konplikatuak saihestu. Ona letra-tipoen aukerak besteak beste:\nGehitu Nortasun Sotila\nErabili kolore bakarra eta desaktibatuta zure izena eta kategoriako izenburuak sormena erakusteko. Gehitu zure irakasle, tutore edo lan egin duzun norbaiten aurrekontua distira pizteko. Curriculumean sormena arriskutsua izan daiteke; beraz, ziurtatu zure nortasunak modu sotiletan erakusten duela.\nnola kendu tomate saltsa orban\nIkaslearen curriculumanormalean boluntario eta eskolako esperientzietara mugatzen dira. Bilatu oinarrizko informazio hau estandarretik harrigarrira eramateko moduak.\nErabili hitz gakoak\nZenbait enpresak teknologia bereziak erabiltzen dituzte aplikazioak ordenatzeko, pertsona batek inoiz ikusi aurretik. Begiratu lan zerrendari eta hartu bertatik hitzak zentzua duten zure curriculumean erabiltzeko. Adibidez, erabili lan laburren izenburua laburpenean edo hasi puntu gakoak hitz horiekin.\nHartu Creative License\nSortu sormen eta erabili zure bizitza erakusteko izan dituzun esperientziaklanerako gaitasunak. Adibidez, platerak egiteaz edo afaria prestatzen laguntzeaz arduratzen bazara, horrek erantzule eta taldeko jokalaria zarela erakuts dezake. Beste estatu edo herrialde bateko astebeteko kanpamendu batera joan bazara, enpresariei erantzule zarela esan diezaieke.\nSaldu zeure burua\nPentsa curriculuma zure inguruko iragarki gisa. Segundu batzuk besterik ez dituzu norbaiti zergatik aukeratu behar zaituen jakiteko behar duen guztia kontatzeko.\nAutomobilgintza Industria Indie Musika Dolua Animalia Ren Galtzea Mulch Busch Gaia Parkeak\nzein aldetan jartzen duzu borla\nblokeatu al dezaket nire zenbakia idazten dudanean\nnoiz hazten da txakurkume bat\nzer hitz egin zure neska-lagunarekin\ntxakurkumeak gauean lo ez egitea lortu du


Sagardoa eta taloak udazkenari ongietorria emateko\nSagardoa eta taloa euskal gastronomiaren mendeetako bi produktu dira, eta Petrikafeko uztarketa-proposamen berri batean elkartzen dira , udazken osoan geratzeko asmoz.\nIrailaren 30era arte, Petrikafe kafetegiak bere sardin-jatea eskaintzen jarraituko du afalorduetan , asteartetik igandera, 20: 00etatik 22: 00etara. Baina urriaren 1etik aurrera, sagardoa eta taloa uztartzen dituen eskaintza gastronomiko berri honi ekingo dio. Urtarrilaren 31era arte egongo da zabalik, astelehenetik igandera 11etatik 21: 30etara (aldi baterako, osasun alarmaren ondorioz ezarritako neurri murriztaileen ondorioz 20: 00ak arte).\nJaterako orduan protagonista nagusia taloa izango da, gehien gustatzen zaizunaz bete ahal izango duzuna: txistorra, atuna piperminekin, txuleta piperrekin, gazta ... eta txokolatea gozo-zaleenentzat.Baina Cristina Saralegik egindaz product dira, hala nola kroketak, entsalada edo txuleta, eta postrerako gazta edo euskal pastela. Halaber, azarotik aurrera denboraldiko beste plater batzuk erantsiko zaizkio kartari.\nSakatu hemen karta osoa kontsultatzeko. Edateko… Plater horiek guztiak, Petritegiko sagardo naturalen hautaketa onenez lagunduta dastatu ahal izango dituzu. Gainera, 3 sagardo-botila dituzten izotzontziak ere eskatu ahal izango dira, eta, nahiago baduzu, afari-merienda sagar ekologikoaren zukuarekin lagun dezakezu.


Hezkuntza inklusioaren bidean — Gaztezulo\nHezkuntza inklusioaren bidean\nHezkuntza inklusioaren bidean https://www.gaztezulo.eus/albisteak/hezkuntza-inklusioaren-bidean https://www.gaztezulo.eus/@@site-logo/logoa.png\nGizartearen egituraketak hala eskatuta, ‘inklusioa’ gero eta entzunagoa den berba da gure artean. Inklusioa gizartean, lan merkatuan, eta nola ez, hezkuntzan. GAZTEZULO unibertsitatera abiatu da, hezkuntza arloan inklusioa zertan den ezagutzera.\nAnder Cornejok 23 urte ditu, eta Kazetaritza ikasketak egin ostean, Komunikazio Korporatibo Masterra bukatzen ari da. Txikitan, erretinoblastoma gaixotasuna atzeman zioten, eta harrezkero, itsua da. Ikusi ezintasun horrek, ordea, ez du kikildu Gallartako gaztea, eta irudiak horrenbeste esangura duen kazetaritza munduan murgiltzea erabaki zuen. Anderrek berak aitortu digunez, ibilbidea erabat laua izan ez den arren, ikasturte guzti hauetan ederki moldatu da. "Eskola eta institutu garaian, IBT (Ikusteko urritasuna duten ikasleak hezkuntzan barne hartzeko Baliabidetegia) delako zerbitzuaren laguntza izan nuen, hau da, laguntzaile espezializatua izaten nuen, batez ere, ikusmena ezinbestekoa zen irakasgaietan, matematiketan esaterako".\nUnibertsitatera iritsitakoan, Anderrentzat gauzak aldatu egin ziren apur bat, han jada ez zuen espezializatutako laguntzailerik izan ondoan. Ezgaitasunak dituzten Pertsonentzako EHUko Zerbitzuaren bidez, ordea, unibertsitatean behar izan dituen baliabide guztiak izan ditu eskura.\nIkasturtea hasi aurretik, Orientazio Zerbitzuko teknikarien laguntzaz, Anderrek EHUko Leioako Campusaren bazter eta txokoak bisitatu zituen. Arlo akademikoari dagokionez, irudiak aparteko garrantzia zuen irakasgaietan, fotokazetaritzan, diseinu grafikoan, eta ikusentzunezko komunikazioan, esaterako, zailtasunak izan zituen, irakasgai horren funtsa irudien edizioa delako, eta Anderrek ezin duenez ikusi, irakasleak Ander ebaluatzeko beste sistema bat bilatu behar izan zuten.\nOsterantzean, Anderrek aitortu digu ez duela zailtasun berezirik izan. Ordenagailuko pantaila irakurgailuaren bidez, eduki gehienak eskura eta irakurgai izan ditu. "Ordenagailua nire boligrafoa da; horrekin idazten dut, horrekin jasotzen ditut e-postak, horrekin irakurtzen dut. Ordenagailuaren teklatuarekin eta aurikularrekin, behar dudan guztia daukat". Unibertsitatean aurkitu duen abantailetako bat lanak taldeka egitea izan da. Anderrentzat oso baikorra izan da naturaltasun osoz hartu izana.\nEHUko irisgarritasunari dagokionez, oraindik asko dago egiteko Anderren ustez. Ikusmen arloari dagokionez, irakasleekin hitz eginez eta komunikazioa landuta, EHUko Leioako Campusa nahikoa irisgarri dela iruditzen zaio. Nola nahi ere, zerbait hobetzerik balego, Anderrek arlo digitaleko irisgarritasuna hobetuko luke, baliabideak erraztu eta informatika geletan pantaila irakurle gehiago ezartzea, esaterako. Bestela esanda, "norberaren ordenagailuaren menpe egon behar ez izatea".\nAnder bezala, Ezgaitasunak dituzten Pertsonentzako EHUko Zerbitzuaren bidez iritsi zen Itziar Perez Leioako Campusera. Sortzetik miastenia duen 24 urte gazte hau, Matematika lizentziaturako azken ikasturtea ikasten ari da. Miastemia gaixotasun arraroen taldean sailkatuta dagoen eritasun neuromuskularra da. 10 hilabete zituela diagnostikatu zioten gaitza, eta pauso batzuk eman ditzakeen arren, gurpildun aulkian ibiltzen da.\nItziarrek unibertsitatean aurkitu dituen arazorik handienak irisgarritasunarekin loturik daude. Gurpildun aulki elektrikoa erabiltzen du, eta unibertsitate barruko desplazamendu guztiak berak bakarrik egiten ditu, komunera doanean izan ezik. Kasu horretan, Pilarrek, berezitutako laguntzaileak, laguntzen dio.\nOngi gogoratzen du unibertsitateko aurreneko urtean gurpildun aulkiarekin oso deseroso egiten zitzaiola gelarik gela aldatzen ibili beharra, Zientzia Fakultatean desgaituentzako igobideak nahiko murritzak direlako: "Fisika irakasgaia Paraninfoan ematen genuen, gela arruntean ez ginelako denok sartzen, eta paraninfora joaten nintzenean, gurpildun aulkia aretoaren goiko aldean utzi, eta laguntza eskatu behar izaten nuen zenbait eskailera jaisteko".\nAzken urteetan, irisgarritasunari dagozkion kontu asko hobetu diren arren, gaur egun badago zer egin, esaterako, liburutegian. Bigarren solairutik gora ez dago igogailurik, eta komunak ez daude elbarrientzat egokituta: "Narratiba arloko liburuak dauden tokira, 6.solairura, joan nahi badut, telefonoz deitu behar dut eta EHUko beharginak etorri behar dira, zenbait ate ireki, igogailua hartu eta liburutegira iristeko".


Ezaz | 31 eskutik\n← Eratorpen bitxia: ezingabetasuna\nUste okerrak zuzentzen →\n2014/01/13 · 07:00\nGaurko hizpidea aste honetako zalantza batek eman dit. Erantzun bat badut, ustez, baina datu batek lanbroa egin dit bidean, eta horixe nahi nuke zuekin argitu, tartean beste zertzeladaren bat erantsiz, beste batzuentzat ere argigarri izango delakoan.\nHaste-hastetik, beraz, hona zalantza eta nire erantzuna: «ausardia eza bera» ikusi dut testu batean, eta pentsatu: aukeran, «ausardiarik eza» seguruagoa da, eta, bera adjektiboa gehitzekotan, artikulurik gabe joan beharko du ez izenak «ausardiarik ez bera» (ez badugu, jakina, «ausardia falta bera» idatzi nahi).\nBaina, hara: Hiztegi Batuan, ez sarreraren azpisarreretako bat (azkena) -ik eza dugu, horrelaxe. Horrek informazio argi bat eskaintzen digu, alde batetik: aurreko izena partitiboan joan ohi da egitura horretan; hots, ohikoagoa da «ausardiarik eza» «ausardia eza» baino. Bestetik, ordea, -ik eza azpisarrera horrela ikusita, balirudike -a hori itsatsia edo dela; ez ote luke, bestela, -ik ez agertu behar?\nEuskaltzaindiaren Hiztegi oraindik berriak ez digu asko laguntzen, hauxe ageri baitzaigu, azpisarrera guztietan azkena: «-ik eza (Mugatua). Bere agortasun edo haurrik eza aurpegian emanaz. Lanik eza, gauza tristea. Zaldunaren jaramonik eza. Beldurrik ezak salbatu zuen. Euskararen batasunaz edo batasunik ezaz mintzatu beharko dut». Adibide horiek ongi daude, bistan da, baina ez digute batere argitzen zalantza. Zer esan nahi du hiztegi horrek «mugatua» dioenean: beti eza agertu behar duela, ala eza agertzen denean ingurumari sintaktikoak mugatua dela (eta berez ez dela)?\nHurrengo kontsulta, jakina, Orotariko Euskal Hiztegira. Orotarikoan, adierarik ohikoenen ondoren, ez hitzaren izen-balioa ageri da (horixe baita esku artean duguna: ez izena). Izen balioari dagokionez, hiru azpimultzo egiten ditu OEHk:\n1. Negativa, rechazo; negación: Lehenbiziko ezean, au premier refus. Bada ez bada, eskatu deixogun; eza beti daukagu.\n2. (Precedido de sust. en caso partitivo). Falta de. Bildurrik eza (V, G, AN), la falta de miedo. Bere agortasun edo aurrik-ezean ez geldituaz damu zuen. Batasunik eza. Erdal itzulpenik ez hori. (Gero, aurreko izena partitiborik gabe ageri den adibide banaka batzuk ageri dira: adibidez, Bere irmetasun eta bildur eza.)\n3. Partizipioaren ondoren: Damu dot zure lege santua gorde eza.\nGarbi ikusten da ingurumari sintaktikoaren arabera agertuko dela, edo ez, -a artikulua: eza, ezak, ezean, ez hori… Sailik ohikoenean sar daitezkeen adibideak dira «haurrik ezean» eta «itzulpenik ez hori». Hori horrela bada, ez da erraz esplikatzen Hiztegi Batuan eta Euskaltzaindiaren Hiztegian -ik eza izatea azpisarrera, eta ilun gertatzen da bigarren horetako «-ik eza (mugatua)» azalpena. Baliteke niri ihes egin didan zerbait izatea tartean, edo nik ez egoki interpretatu izatea datuak (horregatik diot «hori horrela bada»).\nTestuetan, aurkitzen dira, egiazki, zalantzaren erakusgarriak. Ereduzko Prosa Gaur-en (hor ibili naiz bila gehienik, nahiz bilaketa ez den oso erraza kasu honetan), baditugu bi eratako adibideak. Lehenbiziko sail batean, niretzat espero izateko direnak ezarri ditut; bigarrenean, niri bitxi gertatzen zaizkidanak:\n«jarraitasun-ez berari buruz», «iraun-nahi-ez hori», «bizitzeko gogorik ez hori», «ezertarako gogo-ez hura»…\n«segurtasun-eza hori», «segurtasun eza handia», «ziurtasun-eza honi», «ahalmen eza honen iturburuak», «xarmarik eza hura», «atxikitasun eza hori», «segida eza batzuk», «arrazoimen-eza politikoa», «bortxakeriarik eza aktiboa»…\nUste dut, betiere, ez izena erabiltzen dugunean aurrekoari partitiboa eranstea dela arruntena eta seguruena, hala erakusten baitute Orotariko Euskal Hiztegiko adibide-kopuruak eta Hiztegi Batuan nahiz Euskaltzaindiaren Hiztegian azpisarrera -ik eza izateak (-a hori zernahi dela ere).\n6 responses to “Ezaz”\nKaixo, Patxi: kasualitatez, nire hurrengo artikulurako pentsatuta neukan gaiak barnean hartzen du zuk gaur planteatutakoa. Horrela, ba, eta axola ez bazaizu, nahiago dut nire iritzia datorren hilabeterako gorde (artikulurako “materialik” gabe gera ez nadin, alegia).\nDena den, eta etimologia-kontuak diren bezain irristakorrak izanda ere, burutik pasa zait “laineza” hitza ez ote datorren lain+ez baturatik. Hori horrela balitz, interesgarria litzateke kontuan hartzea Hiztegi Batuan “laineza” datorrela; hots, a itsatsiarekin, eta agian horrek argi pixka bat emango luke zure galderari erantzuterakoan.\n“Ondoez” ere agertzen da, baina.\nZoritxarrez, “laineza”-k ez du balio. Hitz hori XVIII. mende hasieran agertzen da aurrenekoz, Otxoa Aringoagan: “alkarrekin llaneza sobratuan… ezkondu baño leenago”; cf. geroago Añibarro: “llaneza, zirriak, oraka bultzakak egin”. Hots, “llaneza” izan zen “lañeza” baino lehenago; teknikoki esanda, sabaikaritasunaren lekualdatze bat gertatu da hor. Jatorria, begien bistan dagoenez, gaztelaniazko “llaneza” da, gero esanahiaren aldetik hitz horrek euskaraz bere bidea egin badu ere, maiz gertatu ohi den bezala.\nBistan da aste hau ez dudala oso inspiratuta hasi…\n“ausardia(rik) eza bera”, bestelako testuingururik gabe, ondo dagoela esango nuke, “ausardiarik eza” azpimarratu nahi bada.\nBaldin eta “ausardiarik ez” hori beste batekin berdindu nahi bada, orduan bai, “ausardiarik ez bera” beharko luke nahitaez, nahiz eta euskaldun gehienek hori beste modu batera esango luketen, ene ustez.\nBeraz, “-ik ez” behar luke sarrerak, aipatuz, hori bai, gehienetan mugatu singularrean deklinaturik agertzen dela (“ezean” ere mugatu singularra da).\nBigarren paragrafoan diozun moduko bat zen, Borja. Honelatsuko bat: «[egoera jakin bateko] ausardiarik ez hori bera erakusten dugu…».\nAdibidea ematean, ez naiz ohartu lehenbiziko paragrafoan aipatzen duzun aukera hori ere izan zitekeela: bera aposizioarena. «Ausardiarik eza bera arazo handia da», adibidez. Hor ez dugu zalantzarik.\nEta barkatu azken paragrafoan «ez izena» esatean letra etzana galdu izana (orain jarri dugu).


King Kong (2005eko filma) - Wikipedia, entziklopedia askea.\nKing Kong (2005eko filma)\nabenturazko filma, film dramatikoa, ekintza-filma, film erromantikoa, fantasiazko filma eta beldurrezko zinema\nNew York eta Zeelanda Berria\nNaomi Watts (Ann Darrow (en) )\nJack Black (Carl Denham (en) )\nAdrien Brody (Jack Driscoll (en) )\nLobo Chan (en)\nChristian Rivers (en)\nLouis Sutherland (en)\nTom Hobbs (en)\nDavid Dennis (en)\nVicky Haughton (en)\nBob Burns III (en)\n[[Kategoria:Lobo Chan (en) antzeztutako filmak]]\n[[Kategoria:Christian Rivers (en) antzeztutako filmak]]\n[[Kategoria:Louis Sutherland (en) antzeztutako filmak]]\n[[Kategoria:Tom Hobbs (en) antzeztutako filmak]]\n[[Kategoria:David Dennis (en) antzeztutako filmak]]\n[[Kategoria:Eddie Campbell (en) antzeztutako filmak]]\n[[Kategoria:Vicky Haughton (en) antzeztutako filmak]]\n[[Kategoria:Bob Burns III (en) antzeztutako filmak]]\nJan Blenkin (en)\n[[Kategoria:Jan Blenkin (en) ekoitzitako filmak]]\nKing Kong, Ann Darrow (en) , Carl Denham (en) eta Jack Driscoll (en)\nMike Hopkins (en) , Ethan Van der Ryn (en)\nGrant Major (en) , Dan Hennah (en) , Simon Bright (en)\nJoe Letteri (en) , Brian Van't Hul (en) , Christian Rivers (en) , Richard Taylor\nKing Kong (2005eko filma) →Kong: Skull Island (en)\nKing Kong 2005eko Peter Jackson zeelandaberritar zinema zuzendariaren abentura film bat da. 1933ko izenburu berdineko filmean oinarritua dago, jatorrizko filmaren bigarren berregokitzapena delarik 1976ko filmaren ondoren. Naomi Watts, Jack Black eta Adrien Brody aktoreek antzeztu zuten.\nDepresio Handiaren garaian, Ann Darrow (Naomi Watts) aktorea lanik gabe geratzen da. Bere egoera hobera doala dirudi Carl Denham (Jack Black) ezagutzen duenean, ikuskizunen munduan ekin nahi duen enpresaria. Jack Driscoll (Adrien Brody) antzerkigileak beraiekin bat egiten du. Hirurak urrutiko uharte batera bidaiari ekiten diote, Denhamek bertan film bat zuzentzeko asmoa dauka eta. Oihan zarbatsu batean, King Kong gorila erraldoia eta tribu prehistoriko bat aurkitzen dituzte, milioika urtez ezkutuan iraun dutenak. Bere goranahi aseezina dela eta, Denhamek gorila harrapatzeko planak egiten ditu, New Yorken erakutsi ahal izateko.\nThomas Kretschmann: Englehorn kapitaina\nAndy Serkis: Kong (motion capture) / Lumpy\nJed Brophy: lankidea\nTodd Rippon: lankidea\nJohn Clarkek antzeztutako filmak\nFrank Darabontek antzeztutako filmak\nHoward Shorek antzeztutako filmak\nRick Porrasek antzeztutako filmak


UncategorizedBy Orbel_Energia 3 de June de 2022\ntrabajos, trabajos, trabajos, trabajos, trabajos, trabajos, trabajos, trabajos, trabajos, trabajosBy Orbel_Energia 30 de May de 2022\nUncategorizedBy Orbel_Energia 31 de March de 2022\nTolosa erdigunean instalatu berri dugu Lacunza markako Adour estufa insertablea. Bezeroek ez zuten tximinia erabiltzen, estufa insertableari esker orain bai.\nUncategorizedBy Orbel_Energia 11 de February de 2022\nJotul markako egurrezko estufa instalatu berri dugu Arrieta Haundi nekazal etxean, Zegaman. Laister instalazio berriak ametsetako nekazal etxe honetan.\nUncategorizedBy Orbel_Energia 26 de November de 2021\nLACUNZA markako egur-berogailua (OTAZU modeloa).\nMZC markako pellet-berogailua, dotorea, diskretua eta etekin handikoa.\nECOFOREST markako pellet-berogailua, oso berogailu abegitsua.


Omenaldi sentikorra egin diote Juan Mari Jauregiri Egian : Irutxuloko Hitza\nEgiako bizilagun eta elkarteen ordezkariek, azken agur berezia eman diote gaur Juan Mari Jauregi militante ezagunari. Bere ibilbide osoaren errepasoa egin dute, auzoan hasitako borroka eta mugimenduak gogora ekarriz: LABen, HBn, Duintasunan, Egia Biziriken eta beste hainbat elkarte eta eragiletan.\nMilitante eta aktibista “eredugarri eta koherentea” izan zela azpimarratu dute: “Dirurik ez daukagunok gure denbora eskaintzen dugu gauzak aldatzeko. Batzuk besteak baino gehiago”. Bigarren horietakoa zen Jauregi, “inoiz ez zuen bilera batera, mobilizazio batera, huts egiten. Eta beti bigarren mailan”. Ez omen zitzaion lehen lerroko protagonismoa gustatzen.\n200 bat lagun bildu dira Plaza Haundin egin den ekitaldian, irailean hil zen Jauregiri omenaldia egiteko. Egiako militantea oso ezaguna zen auzoan, eta horregatik eragile ugarik hartu dute parte. Denek ezin zutenez hitza hartu, Duintasuna elkarteko ordezkari bat aritu da bere figurari buruz hitz egiten, eta berak ere, Jauregiren konpromisoa azpimarratu du.\nKuadrilakoek ere izan dituzte hitz ederrak Jauregirentzat. Langileak bai, baina festazaleak ere bazirela aitortuz: “Ohore bat izan da guretzat zure kuadrillakoa izatea”.\nEkitaldi hasieran Xalbardin eta Camilok egindako bertso paper batzuk banatu dituzte auzokideen artean, eta denen artean abestu dituzte.\neman diguk poz ugari,\nKoadrilan betitik ta betiko,\nmaitatua haiz Juanmari.\nEkitaldi bukaeran mural bat egiteko asmoa zegoen, baina eguraldiagatik ezin izan dute egin. Hitz eman dute egingo dutela, “Juanmari plazan egon dadin betiko”. Ekitaldia bukatzean brindisa egin dute eta jatekoa banatu dute.


Otsailak 29,larunbata, 20:00etan\nmartxoak 1,igandea, 19:00etan/strong>\n“STRPTS / Fin de temporada” izeneko lana zuzeneko zinema ikuskizun bat da (edo multimedia antzerkia, edo transmedia antzerkia). Hainbat antzerki teknika konbinatzen dira, hala nola objektuak, txotxongiloak, itzalak eta aktoreak, irudi eta soinuen zuzeneko proiekzioarekin.\nCinema Sticado Taldeak intrigaz, umorez eta magiaz ondu du manipulazioari, botereari eta horien aurka egiteko aukerari buruzko lan hau, bere baliabide analogiko eta digital guztiak erabiliz.\nzuzeneko zinema · performance · txotxongiloak · objektuak · itzalak ·\nbideo-proiekzioa · irudia, soinua eta zuzeneko musika ·\nBi frikik film bat egiteko asmoa dute, oihan bat desagertzeko zorian da, bi iheslari etxe isolatu batean daude zain, ministro bat eta bere semea botere-gosez dira, eta, horren guztiaren erdian… maletatxo bat.\nAktore manipulatzaileak: Xosel Díez eta Helena Varela\nSorkuntza: Xosel Díez & Helena Varela\nTestua: Julio Fer & Xosel Díez\nIrudiak: Xabi Varela\nAholkularitza dramaturgikoa: Noemi Rodríguez\nLed argiztapena: Man Nuñez\nEsker bereziak: Katja Vetter (NL) (audio slice/jockey)\nZuzeneko film bat egin dugu hiru kamera eta bideoak egiteko sistema bat erabiliz. Azken hori software libre baten bidez sortua da eta mugikorraren bidez maneiatzen da. Objektu eta tresnen bidez zuzenean egindako soinuen prozesatze digitala hartzen dugu abiapuntu, unean bertan egindako oinarriak erabiltzen ditugu, eta kantatu ere egiten dugu.


Le Corbusier - hiru Presentacion - Urrutiko Lanbide Heziketako Institutua\nXX mendeko artea/\nAntzinako zibilizazioen artea\nArtea X. mendera arte\nArte Erromanikotik Gotikora\nErrenazimendua eta Barrokoa\nXVIII eta XIX mendeak\nXX mendeko artea\nXX. mendeko arkitektura\nXX. mendeko eskultura\nAbangoardia historikoak pinturan\nDadaismoa, surrealismoa eta beste abangoardiak\nAzken abangoardia artistikoak\nPintura XX. mendearen amaieran\nAsia, Afrika eta Amerikako zibilizazioak\nGauaren helduan, Imuntzo eta Belokiren seigarren lana\nMatxinsaltoen belarriak Unai Elorriagaren liburua\nBaleike, Sagarroi taldearen berriena\nZonazioa Le Corbusier-engan\nTeoria eta praktika uztartuz\nCharles-Edouard Jeanneret, Le Corbusier bezala ezagutzen dugun ospe handiko arkitektoa, 1887an jaio zen Le Chaux-de-Fonds-en, Suitzan. Goiz erakutsi zuen marrazketarako abilezia eta horregatik, 14 urterekin, La Chaux-de-Fonds-eko Arte Eskolan onartu zuten. Pintura ere gustuko zuen arren (bere bizitzan zehar hainbat koadro margotu zituen), bere maisu L'Eplattenier-ek arkitekturarekiko zaletasuna piztu zuen gaztearengan.\n18 urte besterik ez zituela, Arte Eskolako zuzendaritzako kide batentzat etxe bat eraikitzeko eskaera egin zioten, Fallet etxea, hain zuzen. Eta jasotako irabaziekin, Italia, Budapest eta Vienara bidaia egin ahal izan zuen.\nEuropan barrena arkitekturan heziz\n1908an jo zuen lehen aldiz Parisera eta bertan egon zen denbora luzean. Bertan, Auguste Perret ezagutu eta harekin aritu zen arkitekto-lanetan hamabost hilabetez. Ondoren, Alemaniara joan zen, La Chaux-de-Fonds-eko Arte Eskolaren mandatuz, bertako arte aplikatuen mugimenduaren nondik norakoak ezagutzeko helburuz. 1911n, ekialderantz abiatuko da, besteak beste, Berlin, Praga, Viena, Budapest, Belgrado, Bukarest, Kostantinopla, Salonika eta Atenas hiriak zeharkatuz. Bidaia honi esker, Europan altxatzen ari ziren eraikin handiak ezagutzeko aukera paregabea izan zuen; bidaia horiek emango baitiote, bereziki, arkitekturan jarduteko jakin beharko duen ezagutza guztia.\nFallet etxea, 1905, Le Chaux-de-Fonds, Suitza\n1917an, 30 urterekin, Parisen finkatuko du bere egoitza. 1920an, Paul Dermée poetarekin eta Amedée Ozenfant margolariarekin batera, L'Espirit Nouveau abangoardiako aldizkaria sortu zuen; hirigintza, arkitektura eta beste hainbat kultur arloren inguruan ildo berriak ireki zituen. Aldizkariaren lehen aletik aurrera, Charles-Edouard Jeanneret-ek Le Corbusier ezizena hartuko du. 1922an, bere lehengusu eta kolaboratzaile Pierre Jeanneret-ek eta biek estudio bat irekiko dute Parisen, Sevres kalean, Le Corbusier hil arte martxan egongo dena.\n1914 eta 1915 urteetan, Domino proiektuan, hormigoi armatuz aurrefrabrikatutako egitura aurkezten du; Citroen etxerako proiektuetan (1919-1922), aldiz, bere arkitektura-teoria garrantzitsuenak islatzen ditu: plano askea, zutabeen gainean irozotako bolumen kubikoa eta teilatuaren erabilera.\n1929 eta 1930 artean etxetako proiektuak egin zituen: Viraucresson etxea, (1922-1923, Parisetik gertu); Ozenfant-en lantoki-etxea (1922-1923); La Roche etxea (1923, Paris); Cook etxea (1926) eta etxebizitza-gune bat Pessac-en (1925), besteak beste. CIAM, Arkitektura Modernoaren Nazioarteko Kongresuaren (1929) abiarazleetako bat izan zen. Eraikin horiek guztiak, La Roche etxea, salbu, zeharo aldatuak izan dira.\nLe Corbusier-en arkitekturaren oinarriak\n1926ean Le Corbusier-ek bost puntutan biltzen ditu bere oinarri arkitektonikoak; Pierre Jeanneret-ek eta berak 1929an, Poissy-n eraikitako Savoye etxean, bere obrarik esanguratsuenean, ederki islatzen direnak.\n1. Etxea, pilote edo zutabeen gainean oinarritzen da eta zorua, aske geratzen da. Zorua, mugimenduari, trafikoari edo berdeguneei dagokie, goiko pisuak, aldiz, lanari eta egoitzari dagozkie.\n2. Teilatu-terraza. Iparraldeko herrialdeetan, teilatu-terrazaren erabilerak urtzaroan sortzen diren urak kanporatzea errazten du; horrela, izotzaldietatik salbu geratuz. 1916an erabili zuen lehenengoz ideia hori La Chaux-de-Fonds-en. Gero, teilatuan lur-geruza fin bat ezartzearen aldekoa zen, haizeak daramatzan hazi eta belarrak bertan haz zitezen, lorategi eta berdegunez teilatua hornituz.\n3. Planta askea. Etxearen barne-antolamenduaren arabera ezartzen dira trenkadak eta ez eustormen arabera.\n4. Leiho luzanga edo, ahal izanez gero, horma guztia betetzen duen leiho horizontala; leihoa etxearen osagarri nagusienetakoa baita. Vaucresson etxean hasi zen ideia hau erabiltzen.\n5. Etxaurre askea. Etxeak, koadro baten antzera, espazio ireki eta itsuen arteko banaketa orekatsua behar du izan.\n1930eko hamarkadan, Le Corbusier-en ospea nazioartean zabalduko da eta eraikin garrantzitsuak egingo ditu SESBn eta Brasilen, besteak beste. Parisko Unibertsitate-hiriko suitzar pabiloia, 1930-35; Osasun Publiko eta Heziketa Publikoko Ministerioa, 1937-42 (Oscar Niemeyer eta Lucio Costarekin batera).\nModulor-a eta Etxebizitza-Unitateak\n1950ean, Le Modulor kontzeptua sortu zuen; Berpizkundean oinarrituriko ohiko sistema hamartarra gainditzen duen neurketa-sistema berria.\nModulor-a, gizakiaren gorputzaren neurrietan oinarrituriko neurketa-sistema da, sistema hamartarra ez bezala. Le Corbusier-en esanetan, "makina bat, altzari bat edo aldizkari bat gizakiaren luzapenak baino ez dira. Eta arkitektura eta gizakiak sortutako edozein objektu, sentimenduetara iristen zaigun bezala, maila fisikoago batera ere iritsi behar zaigu." Sistema modularraren bitartez diseinatu eta eraiki zituen Marseillako Etxebizitza-Unitateak (Frantzia, 1947-52), Ronchamp-eko kapera (Frantzia, 1950-54) eta Indiako Chandigarh hiria, besteak beste.\nLe Modulor, gizakiaren neurrira sortutako neurketa-sistema.\nII. Mundu Gerraren ondoren, "Etxebizitza-Unitateak" deritzen proiektuak egiteari ekin zion, espazioari etekina nola atera dakiokeen erakusten duten adibide garbiak. Marseillako etxebizitza-unitateen proiektua 1.600 pertsona biltzen dituen unitate arkitektonikoan datza, non etxebizitzak gizabanakoei edo hiriguneari egokitzen baitzaizkie.\nHemendik aurrera, Le Corbusier-en eraikuntzak gero eta ausartagoak izan ziren: Tourette komentua (Evreux, 1957-60), Chandigarh, Punjab-eko hiriburu berriaren hiri-plangintzaren barnean, Legebiltzarra (1953-61), Juztizia Jauregia (1952-56) eta Idazkaritza (1958), besteak beste. XX. mendeko hirigintzarako ekarpen handiak egin zituen Le Corbusier-ek.\n1965eko abuztuan hil zen Cap Martin-en, Frantzian.\nLa Tourette-ko Komentua, Frantzia, 1959


Fukui - Wikipedia, entziklopedia askea.\nJaponiako hiri nabarmena\nShin'ichi Higashimura (en)\nSakai, Katsuyama (en) , Ono (en) , Echizen (en) , Sabae (en) , Ikeda (en) , Eiheiji (en) eta Echizen (en)\n260.263 (2021eko martxoaren 1a)\n1889ko apirilaren 1a\nWinsen eta New Brunswick (New Jersey)\nFukui (japonieraz: 福井市, Fukui-shi?) , Japoniako Fukui prefekturako hiriburua da. 2014ko erroldaren arabera 265.405 biztanle ditu.\nPrefeturaren ipar-ekialdean kokaturik dago Fukui.\nDatu klimatikoak (Fukui, Fukui)\n5.9 6.4 10.7 17.8 22.6 25.7 29.8 31.5 26.9 21.0 15.4 9.5 18.6\n2.6 2.7 5.9 12.5 17.5 21.2 25.4 26.7 22.1 15.9 10.5 5.5 14\n-0.2 -0.5 1.8 7.7 12.7 17.5 21.7 22.6 18.4 11.6 6.4 2.2 10.2\n306.9 193.2 148.1 141.1 145.8 204.7 220.0 133.6 216.8 162.4 202.7 293.0 2368.3\n58.8 73.6 130.5 164.3 196.1 147.7 167.3 204.1 140.7 145.4 104.5 68.6 1601.6\n82 79 73 69 70 76 77 75 78 77 78 81 76.3\nSengoku Aroan Asakura leinua zen nagusi lurralde honetan. 1471ean gaztelua eraiki eta herria sortu zuten. 10.000 biztanletaraino iritsi zen berehala, Japoniako hiri handienetakoa bihurtu zelarik.\n1573an Oda Nobunagak Asakura familia garaitu eta herria erre egin zuen. Gaur egun Asakura familiaren aztarna historikoak Japoniako Ondare historiko garrantzitsuenetakoak dira.\nSekigaharako borrokan laguntza emateagatik Tokugawa Ieyasu shogunak lurralde hau eman zion Yuki Hideyasuri eta honek Fukuiko gaztelua eraiki zuen. Gazteluan bazen zorte onaren putzua (japonieraz Fukunoi) eta azkenean honek eman zion izena lehenik eta behin gazteluari eta ondoren herriari. 1669an ordea gaztelua erre egin zen eta gaur egun harresiak eta inguratzen dituen putzua baino ez daude.\nEdo Aroan Echizen probintziako hiriburua izan zen Fukui eta hiri garrantzitsua izaten jarraitu zuen. Meiji berrezarkuntzaren ondoren 1889an eratu zen udalerria.\nToki estrategikoa izanik 1945ean hegazkin estatubatuarren bonbaketa gogorrak jasan zituen eta hiriaren %86a suntsitua gelditu zen. Hori gutxi balitz 1948an lurrikara batek astindu zuen. Hurrengo hamarkadetan hiriak aintzinako energia eta bizinahia berreskuratu dituela sinbolizatzeko Fenix Hegaztia hartu du bere sinbolo.\nIchijōdani Asakura familiaren aztarna historikoak.\nHarmony Hall musika aretoa.\nUharteak: Gameshima, Hokoshima eta Ongamijima.\nEihei-ji tenplua: 15 kilometro ekialdera.\nGereziondoak loretan Asuwa ibaiaren ertzean.\nNew Brunswick (New Jersey) (AEB) (1982)\nHangzhou (Txina) (1989)\nWinsen (Luhe) (Alemania) (1989)\nFullerton (California) (AEB) (1989)\nSuwon (Hego Korea) (2001)\nMultimedia: Fukui, Fukui\nBNF: 11960378v (data)\n1889an sortutako lekuak\nFukui prefekturako hiriak\nOrriaren azken aldaketa: 12 martxoa 2020, 00:08.


Eskozia. Galdeketetako bat lehenetsi beharko du Sturgeonek | Mundua | Berria\n'Brexit'-a. Nazioen egoera\nEskozia. Galdeketetako bat lehenetsi beharko du Sturgeonek\nLehen ministroa independentziaz eta 'brexit'-az berriz galdetzearen alde agertu da, nahiz eta lehenaz jarrera lausoagoa izan duen\nNicola Sturgeon Eskoziakolehen ministroa. EFE Tamaina handiagoan ikusi\nNicola Sturgeon Eskoziako lehen ministroak dilema bat du. Brexit-a aukera ezin hobea bilakatu da independentziaz bigarren galdeketa bultzatzeko, eta hainbatetan aritu da aukera horretaz; joan den astean, esaterako, jakinarazi zuen «datozen asteetan» emango duela bere asmoen berri. Baina beste erreferendum batek, zehazki beste bigarren erreferendum batek erabat alda liezaizkioke plan guztiak: brexit-az berriz galdetuz gero, eta EBn geratzeko aukerak irabaziz gero, independentziari buruzkoa egiteko leihoa itxi egingo zaio. Sturgeonek bi galdeketen aldeko jarrera erakutsi du, baina laster bietako bat lehenesteko erabakia hartu beharko du. Eta, zeregin horretan, presioak ez zaizkio faltako, ez Londresen eta ez Eskozian.\n2014ko independentzia erreferendumean, Erresuma Batuan geratzearen aldekoak izan ziren garaile (%55,3-44,7). Argudiatu zuten baiezkoak irabaziz gero Eskozia Europako Batasunetik (EB) aterako zela, eta, hein batean bada ere, emaitza beldur horren isla izan zen. Bi urteren ostean, eskoziarrek brexit-ari buruzko galdeketaren aurrean ikusi zuten euren burua: tarte handiz EBn geratzearen alde bozkatu zuten arren (%62-38), Erresuma Batuak talde komunitariotik ateratzea erabaki zuen. Eskoziak, beraz, 2014an saihestutako bidea hartu zuen.\nBrexit-aren prozesua abiatu zenetik, ezer aurreikustea ia ezinezkoa da. Sturgeon horretaz ohartu da, eta hondar higikorretan ari da mugitzen bigarren erreferendum baten auzian. Eskoziako independentisten sektore baten presioa du gainera, baita SNP Eskoziako Alderdi Nazionaleko alderdikideen sektore batena ere. Tartean dago Alex Salmond Eskoziako lehen ministro ohia; 2014ko galdeketaren bultzatzailea izan zen, eta independentisten artean oraindik ospe handia du. Salmonden eta Sturgeonen arteko harremana, ordea, ez da oso ona.\nHoriek horrela, Eskoziako lehen ministroaren erabakia datozen asteotako gertakarien menpe dago. Mike Russel Eskoziaren brexit-erako ministroak asteon adierazi du bere gobernuak «ahaleginak indartuko» dituela brexit-az bigarren galdeketa behartzeko, baina erabaki hori ere datozen asteotako gertakarien menpe egongo da.\nBalizko aukeren artean dago brexit-ari buruzko bigarren galdeketa bultzatzea, independentziari buruzkoa egiteko bermeen truke. Iazko urrian egin zuen proposamen hori SNPren Westminsterreko lider Ian Blackfordek, baina litekeena da hori lortzeko gobernu aldaketa bat behar izatea Londresen.\nIndependentziari buruzko bigarren galdeketarako leihoa ireki da brexit-ari esker, eta Sturgeoni dagokio unea baliatu ala ez erabakitzea. Horrek esan nahi du, besteak beste, orain arteko lausotasuna alde batera utzi beharko duela.


Umeen Santo Tomas azoka eskolan eta jubilatuen txistorra jana Landatxopen | El Diario Vasco\nAlto-debaUmeen Santo Tomas azoka eskolan eta jubilatuen txistorra jana Landatxopen\nUmeen Santo Tomas azoka eskolan eta jubilatuen txistorra jana Landatxopen\nJOSEBA LEZETA ANTZUOLA. Jueves, 21 diciembre 2017, 09:38\nAdinekoek, gazteeek, neska-mutikoek... herritar askok ospatuko dute gaur Santo Tomas eguna. Bi ekitaldi iragarri dituzte Antzuolan arratsalderako. Lauretan umeen azoka izango da eskolako patio estalian. Txokolatea eta txistorra banatuko dituzte joaten direnen artean. Ikasleek maisu-maistrekin prestatuko dute feria. Gabonetako opor aurreko ekitaldia ere bada haientzat.\nSeietan, berriz, jubilatuek txistorra jana dute euren Landatxope egoitzan. Duela bizpahiru aste egin zuten karta txapelketako sariak ere banatuko dituzte irabazleen artean. Hauek dira: Migel Jauregi eta Juanita Zabalo punttoan; Dolores Sainz eta Beatriz Gabarain briskan; Izaskun Alberdi eta Antton Biteri briskan; eta Juan Migel Pagaldai eta Antton Biteri musean.\nLa visita de Olentzero a los municipios de la comarca Santamas jaien 40. edizioa ekintzaz gainezka dator gaur


Probintziako hitzarmenaren aldeko grebara deituta daude 5.000 langile - Debagoiena - Goiena.eus\nProbintziako hitzarmenaren aldeko grebara deituta daude 5.000 langile\nLeire Kortabarria 2013-05-23 02:00\nDatorren egubakoitzean greba egitera deituta daude Debagoieneko 175 bat enpresako 5.000 eta 6.000 langile artean, denak metaleko sektorekoak. LABek deitu du greba eta ELAk bat egin du deialdiarekin. Helburua da Gipuzkoako, probintziako lan-hitzarmena sinatu dadin eskatzea.\nMetalaren sektoreko –Gipuzkoako handiena, langile kopuruari dagokionez– negoziazioa izoztuta dago apirilaren 9a ezkero Adegi patronalaren eta sindikatuen artean. LABek salatzen du, uztailaren 7a baino lehenago hitzarmena berritu ezean, lan-erreforma aplikatuko dela eta, beronen eraginez, hitzarmena desagertu egingo dela. Horren eragina azaltzen du LABek: "Estatuko Metalgintza Hitzarmena ezar liezagukete, eta estatu mailakorik ezean, Langileen Estatutua. Honekin batera ezarriko liguketen urteko soldata 8.979 eurokoa izango litzateke 1. mailako ofizial batentzat; 1.826 ordutako lanaldia eta hitzarmenak ematen dizkigun eskubide gehienak galduko genituzke".\nAdegiren proposamena da "probintziako hitzarmenari eustea, soldata eta lan-jardun berberekin eta legea aplikatuta". Adegiren iritziz, Gipuzkoako metaleko enpresek "lehiakortasun arazo larria" dute, "azken hamarkadetan lan-kostuak produkti bitatea baino askoz gehiago handitu direlako", eta sindikatuei egozten die "egoerarekin bat ez datozen proposamenak" egitea.\nELAren jarrera da enpresa bakoitzean lan-hitzarmen sendoak lortzea. Hala ere, probintziako lan-hitzarmena "erreferentziatzat" izatea "garrantzitsua" dela dio ELAk.\nHorregatik guztiagatik, dagoeneko enpresako lan-hitzarmena duten langileak –Garaykoak, Elay taldekoak, Arcelor Bergarakoak eta Tesakoak– ere elkartasuna erakustera eta greba egitera deituko dituzte. Blindaje osoarekin, oraingoz, Garayko langileak bakarrik daude.


Konpainien munduak ez du gainditu ikerketaren ikasgaia | Joerak • barrixe\nKonpainien munduak ez du gainditu ikerketaren ...\nEspainiak BPGaren % 0,7 bakarrik inbertitzen du, Alemaniako % 2,1aren eta Frantziako % 1,4ren aldean. Espainiako enpresek 8.741 milioi euro bideratu zituzten 2019an ikerketa eta garapeneko (I+G) jardueretara, hots, Barne Produktu Gordinaren (BPG) % 0,7 besterik ez; hala, oso urrun dago Europako bazkide gehienengandik.Adibidez, Alemanian urteko aberastasun nazionalaren % 2,15 bideratu zen ikerketara, eta Frantzian % 1,44.\nEra berean, Estatu mailan, Espainiak 15.572 milioi euro gastatu zituen I+G-ko jardueretan, BPGaren % 1,25 alegia.Aldiz, Europako batez bestekoa % 2,2an kokatu zen.\nHalaxe dio Fedea Behatokiak duela gutxi aurkeztu duen txosten batek, zeinak oinarritzat hartzen baitituINEk 2019an I+G-ri eta berrikuntzari buruz eginiko inkestetako datuak (2020 amaieran argitaratu ziren). Informazio horrek ez ditu kontuan hartzen Covid-19aren pandemiaren ondorioak. Nolanahi ere, egileek diote, erregistratutako zifren arabera, Espainiako enpresen I+G-a oso toki txarrean geratzen dela nazioarteko alderaketetan.\nHalere, azterlan honek orobat berresten du I+G-ko eta berrikuntzako adierazleak ez direla irten 2015ean abiatutakoberreskuratze-bide moteletik. Aurrerapen hori astirotu egin zen azken urtean, arlo horretako gastua % 4,2 bakarrik hazi baitzen 2018arekin alderatuta, hau da, azken bi ekitaldietan baino ia bi puntu gutxiago.\nEra berean, txostenak agerian uzten du Espainiako I+G-ko gastuaren banaketa -sektore publikoaren eta pribatuaren artekoa- ez dela ohikoa herrialde aurreratuenetan.Nazioarteko helburua da ikerketaren heren bat Administrazioek egitea, eta gainerakoa enpresek.Aldiz, zentro publikoen gastuak pisu handia du oraindik Espainian, partida osoaren % 43,6koa hain zuzen, konpainiek jartzen duten % 56,4ren aldean.\nHorrek esan nahi du Espainiako enpresek defizit handia dutela oraindik I+G-ko gastuan.


Donostia Zinemaldia :: Costa-Gavras zuzendariaren zinema konprometitua omenduko du 67. Donostia Zinemaldiko Donostia sarietako batek\nHemen zaude: Lehen orrialdea > 67. Edizioa 2019 > Berriak\t> Costa-Gavras zuzendariaren zinema konprometitua omenduko du 67. Donostia Zinemaldiko Donostia sarietako batek\nAstelehena, 2019(e)ko abuztuak 19\nCosta-Gavras greziar jatorriko frantses zinemagileari emango zaio 67. Donostia Zinemaldiko Donostia saria, haren zinema konprometitua aitortzeko. Besteak beste, Z, Missing eta Le capital filmak egin ditu, eta, 2012an,Urrezko Maskorra lortzeko lehiara ekarri zuen azken hori. Zuzendariak irailaren 21ean jasoko du saria, Victoria Eugenia antzokian egingo den gala batean. Bertan ikusiko dugu haren azken film luzearen emanaldi berezia: Adults in the Room du izena, eta Yanis Varoufakis greziar Finantza-ministro ohiaren oroitzapenen egokitzapena da.\nAdults in the Room: My Battle With Europe's Deep Establishment liburuan oinarritutako film horrek Veneziako Mostran izango du munduko estreinaldia. Varoufakisek bere agintaldi laburraren ostean atera zuen liburua argitara; izan ere, 2015eko lehenengo sei hilabeteetan egon zen karguan, Greziako finantza-krisi betean. Sinopsiak aditzera ematen duenez, filma “tragedia” bat da, hitzaren adiera klasikoan, eta “botere-sare gizagabe batean harrapatutako” pertsona batzuk irudikatzen ditu, “Greziari austeritatearen diktadura ezarri nahi dion Eurotaldearen bilera-gurpil bortitzean”.\nChristos Loulis aktoreak hezurmamitu du Varoufakis eta, harekin batera, beste hauek aritu dira antzeztaldean: Alexandros Bourdoumis, Alexis Tsipras lehen ministroaren paperean; Ulrich Tukur, Wolfgang Schaeuble Ekonomia-ministro federalaren rola betetzen; Josiane Pinson, Christine Lagarde Europako Banku Zentralaren buruzagia hezurmamitzen; eta Valeria Golino, Varoufakisen emazte Danae Stratourenak egiten.\nCosta-Gavrasek berak adierazitakoaren arabera, “jaioterria ez da inoiz ahazten, batez ere, Grezia moduko herrialde bat bada”. “Nire gizarte-mailako gazteei demokrazia teokratiko baten mende egotea besterik eskaintzen ez zitzaielako egin nuen alde handik. Etorkin gisa, nire amets eroenak gainditzeko aukera eman zidan Frantziak. ‘Greziar’ sentimenduak berriz hartu ninduen koronelak botereaz jabetu zirenean. Z nire erresistentzia pertsonalaren adierazpena izan zen. Duela hamar urte, krisiak berriz hondoratu zuen herrialdea, ihes egitera bultzatu ninduen egoera berean utzi arte. Eta horregatik, noski, berriz azaldu nahi izan nuen nire amorrua Adults in the Room filma eginez” baieztatu du 2007tik Frantziako Zinematekaren buruan aritu den zinemagilea. Veneziako Mostrako hurrengo edizioan Jaeger-LeCoultre Glory to the Filmmaker saria ere jasoko du.\nZinema politikoaren adierazle handienetako bat\nAzken mende erdiko zinema politikoaren eta salaketa sozialaren adierazle handienetako bat da Costa-Gavras. Zuzendu dituen hogei bat filmetatik, askok balio izan dute zauriak ukitzeko; besteak beste, diktadurak, garbiketa politikoak, arrazismoa eta finantza-munduak eragin dituen hondamendiak jorratu ditu. Baina, batez ere, botere politiko erabateko eta suntsitzaile baten makineria errukigabeari aurre egin behar dion banakoa da egile frantses-greziarraren filmografiaren gai nagusia.\nKonstantinos Gavras 1933an jaio zen, Greziako Loutra-Iraias herrian, eta 22 urte zituenean utzi zuen sorlekua, Parisen kokatu eta Sorbonan Literatura ikasteko. Zinematografiako Goi-mailako Ikasketen Institutuan (IDHEC) gradua atera ondoren, frantses zuzendari nabarmenen esanetara aritu zen laguntzaile, besteak beste, René Clair, René Clément, Henri Verneuil, Jacques Demy, Marcel Ophüls, Jean Giono eta Jean Becker zinemagileekin.\nFormatu luzean Compartiment tueurs (1965) filmarekin egin zuen debuta. Zuzendariaren hasierako filmetako ohiko bi antzezle izan ziren polizia-istorio horren protagonistak: Yves Montand eta Simone Signoret. Ondoren Un homme de trop (1967) egin zuen, taldean traidore bat dagoela uste duen frantses erresistentziako komando bati buruzkoa, eta atzetik iritsi zen Jorge Semprúnekin elkarlanean idatzitako hainbat filmetatik lehena: Z (1969), diputatu ezkertiar baten hilketari buruzko drama politiko saritua; hain zuzen, Epaimahaiaren Sari Berezia eta Jean-Louis Trintignantentzat aktore onenaren saria irabazi zituen Cannesko zinema-jaialdian, eta atzerriko film onenaren eta muntaketa onenaren Oscar sariak eraman zituen.\nBeste lan aipagarri batzuk ere egin zituen garai hartan, gehienak liburuetatik egokituta: L’aveu (1971), 50eko hamarkadan Txekoslovakian izandako purga estalinistei buruzkoa; État de siege (1973), uruguaiar gerrilla batek bahitutako eta eraildako CIA agente baten gainean; Section Spéciale (1975), naziek okupatutako Frantzian egindako sasi-epaiketa baten kontakizuna, Costa-Gavrasi Cannesen zuzendari onenaren saria ekarri ziona, eta Clair de femme (1979), Romy Schneider eta Yves Montand protagonista dituen amodio-istorio bat.\nMissing (1981) ingelesez filmatu zuen lehenengo arrakasta izan zen, eta harrezkero Frantziaren eta Estatu Batuen artean proiektuak txandakatzen hasi zen zinemagilea. Txileko estatu-kolpearen ondorengo uneetan girotutako thriller politiko horrek Urrezko Palma irabazi zuen Cannesen –Jack Lemmonen antzezpen dramatikoa ere saritu zuen zinema-jaialdi horrek– eta egokitutako gidoi onenaren Oscar saria eraman zuen.\nFrantzian beste bi ekoizpen egin ondoren –Hanna K (1983) eta Conseil de famille (1985)–, Hollywoodera itzuli zen Joe Eszterhas-ek idatzitako bi thriller zuzentzera: Betrayed-ek (1987) Debra Winger eta Tom Berenger aktoreak bildu zituen AEBko arrazismoari kritika egiteko, eta Music Box-ek (1989) Urrezko Hartza lortu zuen Berlinen, Jessica Lange bere aita nazi kriminala dela jakingo duen abokatu baten paperean jarririk.\nLa petite apocalypse-rekin (1993) komedian sartu-irten ezohiko bat egin zuen zuzendariak, eta ondoren John Travolta eta Dustin Hoffman zuzendu zituen Mad City (1997) filmean, non langileak murrizteko kaleratutako segurtasun-zaindari batek zenbait lagun bahituko dituen. Amen (2001) filmaren bidez, Vatikanoa nazismoan isilik egon izana gaitzetsi zuen Ulrich Tukur eta Mathieu Kassovitz aktoreekin, eta Le couperet-en (2004) kaleratzen dutenean zirt edo zarteko plan bat egingo duen goi-exekutibo bati buruz hitz egin zigun, Donald Westlake idazlearen eleberri bat egokituta. Eden à l'Ouest-ek (2008), orain arte egin duen azken lanak, immigrazioa jorratzen du, eta Le capital (Sail Ofiziala, 2012), Gad Elmaleh eta Gabriel Byrne aktoreekin, finantza-munduaren neurrigabekeriei buruzko satira garratza da.\nCosta - Gavras (Frantzia - Grezia)\nAntzezleak: Christos Loulis, Alexandros Bourdoumis, Valeria Golino, Ulrich Tukur, Josiane Pinson\nCosta-Gavrasek irailaren 21ean jasoko du Donostia Saria Victoria Eugenia Antzokian eta 'Comportarse como adultos' filmeko proiekzioan parte hartuko du. Sarrerak Zinemaldiaren webgunean daude salgai jadanik 15 euroko prezioan.


Euskal Herria Bildu - Presoen aldeko aldarria eramango dute EH Bilduko hautetsiek instituzioetara\nPresoen aldeko aldarria eramango dute EH Bilduko hautetsiek instituzioetara\nAurreko urtarrilaren 12an, euskal presoen eskubideen alde inoiz egin den manifestaziorik jendetsuena burutu zen Bilboko kaleetan. Zalantzarik gabe, Euskal Herrian burutu diren manifestazio jendetsuenetakoa izan zen hilaren 12koa.\nEH Bilduren iritziz, manifestazioaren leloak primeran laburbiltzen du euskal gehiengo politiko eta sozialaren aldarria eta exijentzia: Giza eskubideak. Konponbidea. Bakea. Euskal presoak Euskal Herrira.\nHerri interpelazio erraldoia suposatu zuen Bilboko mobilizazioak. Lehenik eta behin, Espainia eta Frantziako gobernuak izan ziren interpelatuak, gatazkaren konponbiderako aukeraren aurrean duten blokeo jarrerarengatik eta jarrera hori, hein handi batean, euskal presoen eskubideen urraketan oinarritzeagatik.\nBaina era berean, eragile politiko, sindikal eta sozial guztiak izan gara interpelatuak. Euskal jendarteak konpromisoak eskatzen dizkigu guztioi; dispertsioarekin amaitzeko, giza eskubide guztien aitortza eta errespeturako, gatazkaren konponbiderako eta bakearen eraikuntzarako.\nAldarrikapen horiek lehentasunezkoak ditu EH Bilduk, bidezkoak izateaz gain gizartearentzat ere garrantzitsuak direla argi geratu delako.\nGatazka politikoaren ondorioei aurre egiteko garaia heldu da, aspalditxo iritsi zen egia esanda. Eta aitortu beharra dago zenbait arlotan aurrerapausoak eman badira ere, asko dagoela egiteko normalizazio arloan, elkarbitzitzan, biktima guztien aitorpenean eta abar baino arlo bakarra dago inolako aurrerapausorik eman ez dena eta hori presoen eskubideena da, non jarrerarik inmobilistenak ikusten ari garen.\nGuzti hori dela eta gaurko agerraldi honetan EH Bildu koalizioa euskal presoen eskubideen alde hartzera doan konpromisoen berri ematera gatozkizue.\nEzinbestekoa da lehen bait lehen dispertsioa eta suposatzen duen eskubide urraketarekin amaitzea eta konponbide prozesuari Madrilek eta Parisek ezartzen dioten blokeoa gainditzea. Horregatik, arestian esan bezala, EH Bilduk eta koalizioaren hautetsiek helburu hauekin bat egiten duten heinean, aldarrikapen hauek instituzio guztietara eramango dituzte.\nHorrela bada, honako konpromisoak jakinarazi nahi ditugu gaurkoan:\nBihartik aurrera, "Giza eskubideak. Konponbide. Bakea. Euskal presoak Euskal Herrira" aldarrikapena bilduko duen kredentziala eramango dute EH Bilduko hautetsi guztiek.\nEra berean, aldarrikapen berbera udaletxe ezberdinetara eraman asmo dugu, leku ikusgarrietan eskegiz.


Bettviller - Wikipedia, entziklopedia askea.\n49°04′46″N 7°17′07″E / 49.0794°N 7.2853°E / 49.0794; 7.285349°04′46″N 7°17′07″E / 49.0794°N 7.2853°E / 49.0794; 7.2853\nEpping, Gros-Réderching, Hottviller, Petit-Réderching, Rimling eta Rohrbach-lès-Bitche\n415 (%50.4) 416 (%50.5)\nBettviller Frantziako udalerri bat da, Mosela departamenduan dagoena, Ekialde Handia eskualdean. 2013an 845 biztanle zituen.\n2007an Bettviller udalerrian erroldatutako biztanleak 845 ziren. Familiak 299 ziren, horien artean 62 pertsona bakarrekoak ziren (33 bakarrik bizi ziren gizonak eta 29 bakarrik bizi ziren emakumeak), 83 seme-alabarik gabeko familiak ziren, 129 seme-alabak dituzten bikoteak ziren eta 25 seme-alabak dituzten guraso-bakarreko familiak ziren.\n2007an 327 etxebizitza zeuden, 312 familiaren etxebizitza nagusia ziren, 5 bigarren erresidentzia ziren eta 9 hutsik zeuden. 307 etxeak ziren eta 19 apartamentuak ziren. 312 etxebizitza nagusietatik 277 bere jabearen bizilekua ziren, 23 alokairuan okupaturik zeuden eta 12 doan lagata zeuden; 5 etxek bi gela zituzten, 23 etxek hiru zituzten, 55 etxek lau zituzten eta 229 etxek bost zituzten. 276 etxek euren parking plaza propioa zuten azpian. 122 etxetan ibilgailu bat zegoen eta 164 etxetan bat baino gehiago zituzten.\nBettviller udalerriko biztanleria-piramidea 2009an .\n2007an lan egiteko adina zuten pertsonak 561 ziren, horien artean 386 aktiboak ziren eta 175 inaktiboak ziren. 386 pertsona aktiboetatik 347 lanean zeuden (212 gizon eta 135 emakume) eta 39 langabezian zeuden (17 gizon eta 22 emakume). 175 pertsona inaktiboetatik 33 erretiraturik zeuden, 59 ikasten zeuden eta 83 "bestelako inaktibo" gisa sailkaturik zeuden.\n2009an Bettviller udalerrian 317 unitate fiskal zeuden, 834 pertsonek osaturik. Pertsona bakoitzeko diru-sarrera fiskalaren mediana urteko 17.899 euro zen.\n2007an zeuden 19 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen, 4 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 2 informazio eta komunikazio enpresak ziren, 2 higiezinen enpresak ziren, 4 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 5 zerbitzu publikoetatik, 1 zurgina zen, 1 argiketaria, 1 aldi baterako lan enpresa eta 2 jatetxeak.\n2000. urtean Bettviller udalerrian 26 nekazaritza-ustiategi zeuden, 972 hektarea erabiltzen.\nBNF: 152655857 (data)


Ez nintzen zutitu – Udaberri\nEz nintzen zutitu\n"Izena esaten baldin badute, zutik eta zapiei eragiten, e!". Eta hala egin zuten ia denek: euforiaz mozkortu. Nik ere bai, behatz puntekin ukitu nuen poza; baina ez nintzen zutitu. Nahiago izan nuen 2018ko urriaren 20ko momentu eta unibertso efimero hari eserita begiratu; eta, bide batez, begiei lehortzen utzi.\n“Izena esaten baldin badute, zutik eta zapiei eragiten, e!”. Eta hala egin zuten ia denek: euforiaz mozkortu. Nik ere bai, behatz puntekin ukitu nuen poza; baina ez nintzen zutitu. Nahiago izan nuen 2018ko urriaren 20ko momentu eta unibertso efimero hari eserita begiratu; eta, bide batez, begiei lehortzen utzi.\nAurten dena izan baita desberdina: sarrerak erosteko modua, egokitu zitzaigun harmaila zatia edo musikariek fandango eta arin-arin desberdinak jo izana. Eta, inon oinarri zientifikorik ez duten sinesmenekin dantza egiten dugunok, bagenuen nahikoa arrazoi urduri sentitzeko. “Zail dago kontua, eta pozik itzuliko gara edozer gertatzen dela ere”. Bai, benetan ari ginen.\nSegurako dantza txapelketa pauso eta koordinazio ederrenen arteko lehia baino zerbait gehiago bilakatu baita udaberritarrontzat: neguko entsegu errepikakorrei gogotsu ekiten hasteko aitzakia; dantza baino gehiago, dantza taldeko giroa maite dugula berresteko eguna; oholtzara begiratuta, urtetan, punta-puntako dantzariak aldamenean izan ditugula konturatzekoa. Batzuon dolua pozarekin ezkontzekoa.\nAurten dena izan baita desberdina. Aurten, zainetan daramagun taldeari kanpotik begiratu behar izan baitiogu batzuk; paradoxa galanta edo, besterik gabe, denbora, azkarregi. Aurten, pelikuletan bezala, argazki errenkadetan pasatu baitzaizkigu zenbaiti, memoriatik, Seguran, entsegu gelan, Lizardin, sanjoanetan, autobusean, oholtzan, lokalean eta zeinahi lekutan, hirugarrenez jarraian Euskal Herriko dantza txapeldun izan direnekin –eta haien tribuarekin– bizi izandako une guzti-guztiak.\nHorregatik guztiagatik, ez nintzen zutitu; ezin izan nuen. Nahiago izan nion mundu partikular hari eserita begiratu, momentu hura memoriako argazkietan betiko izoztu eta, ideiak bildu, Xabik eta Idoiak lortu dutenaren itzalaren parera irits litekeen testuren bat josteko. Bai, azken helburu horrekin ameslariegi izan naiz akaso; baina ez diguzue besterik irakatsi, azken lau urteotan. Eskerrik asko bioi.


Araxes Ikas Komunitatea – 53 orrialdea – Elkarrekin Amestuz Etorkizuna Eraiki\nPAKE ETA INDARKERI EZAREN EGUNA\nKaixo, aurten ere Pake Eguna eta Indarkeri Ezaren eguna ailegatu zela eta, LH5 eta LH6 ikasle batzuk, informatika eta gelan prestatuta geo, liburutegian beste gelako lagunei aurkezpena egin zioten eta denen arteko emanaldi polita atera zen. Asko ikasi zuten denek,\nContinue Reading PAKE ETA INDARKERI EZAREN EGUNA\nKaixo, DBHko gure lagunak “9 Erronka”k izeneko lana prestatu ta gero beste gelako lagun-talderi aurkezpenak eiten ikusten ditugu hurrengo argazkietan. Ze trebeak gure eskolako handienak eh??? Lasai besteok ere ikasiko dugu eta….\nContinue Reading ERRONKAK\nGabonak iristean denok pozik jartzen gara; oporrak, opariak, familia… Baina guztiek ez dute aukera berdina. Une txiki bateko poza eskaintzera joan ginen AMMA Betelura, eta guk ondo pasa genuen eta espero dugu beraiek ere horrela sentitzea.\nContinue Reading AMMA-ra BISITA\nZeinen ongi pasa genuen goiza Lekunberrin. Beraien eskola ezagutu, frontoian denok elkarrekin jolastu, bertsoak entzun… Hain gertu bizi izanda ere ez ginen elkar ezagutzen eta orain lehen baino lagun gehiago ditugu.MILESKER LEKUNBERRIKO 2.ZIKLOKO IKASLE eta IRAKASLEEI!!\nContinue Reading LEKUNBERRIRA BISITA